
प्रस्तावना 


परम करुणामय एवं अहैतुकी कृपालु अस्मदीय गुरुपादपब्य 
नित्यलीला प््रबिष्ट ३% विष्णुपाद श्रीमद्भक्तिप्रज्ञान केशव गोस्वामी 
महाराजकी प्रेरणासे प्रकाशित हुई 'श्रीहरिनाम महामन्त्र' नामक लघु 
पुस्तिकाका दसबाँ संस्करण श्रद्धालु पाठकोंके समक्ष प्रस्तुत करते हुए 
मुझे अपार आनन्दकी अनुभूति हो रही है। मैंने इस ग्रन्थको सहज, 
सरल रूपमें प्रस्तुत करनेका भरसक प्रयास किया है। 

कलियुगमें श्रीकृष्ण-सङ्कोर्तन ही एकमात्र परमधर्मके रूपमें निर्णीत 
हुआ है। यह केवल किसी विशेष वर्गके व्यक्तियोंका ही नहीं, बल्कि 
सनातन अर्थात्‌ सभी जीवात्माओंका अपरिवर्तनीय वास्तविक स्वभाव 
है। जो स्थान, काल और पात्रके अनुसार परिवर्तित हो जाता है, उसे 
वास्तवमें धर्म॑ नहीं, बल्कि व्यक्तिगत श्रद्धा कहा जाता है। यद्यपि 
अँग्रेजी भाषामें किसी भी कारणसे अपनाये गये व्यक्तिगत व्यवहारको 
ही 7९1९1०१ कह दिया जाता है, परन्तु यह बात ठीक नहीं है। 
क्योंकि जगत्में देखा जाता है कि कभी कोई हिन्दु मुस्लिम बन जाता 
है तथा कभी कोई मुस्लिम ईसाई। इस प्रकार प्रायः जगतमें सर्वत्र 
देखा जाता है। अतएव निष्कर्ष यह है कि किसी कारणवश अपनी 
श्रद्धाको एक स्थानसे हटाकर किसी दूसरे स्थानपर लगानेको वास्तवमें 
धर्म नहीं कहा जा सकता। धर्म तो उसे कहते हैं जो कभी किसी 
भी अवस्थामें परिवर्तित नहीं होता। 

सङ्घीर्तत-सभीके लिए उपयोगी, सभी स्थानोंपर उपयोगी तथा 
सभी पारेस्थितियोंमें सब समय पालन करने योग्य धर्म है। लगभग 
पाँच सौ बाईस वर्ष पहले श्रीराधा-कृष्ण मिलित तनु श्रीगीराङ्ग 
महाप्रभुने इस सङ्कीर्तनरूपी महान्‌ अस्रसे धर्मके विवाद, शास्रके 
विवाद, सम्प्रदायके विवाद, विकर्मके विवाद, सुनीतिके विवाद, 
दुर्नीतिके विवाद, ज्ञानके विवाद, योगके विवाद, यथेच्छाचारिताके 

विवाद, जातिवादके विवाद, पूँजीवादियोंके विवाद, श्रमिकोंके विवाद, 
समस्याओंके विवाद, वर्णके विवाद तथा आश्रम आदिके विवादरूपी 
सब प्रकारके विवादांको दूर करके सभीके हृदयपर विजय प्राप्त की 
थी। 

किन्तु आज विश्वमें सर्वत्र उपस्थित अनेकानेक समस्याओंकी 
संक्रामक बीमारी दिन-प्रतिदिन प्रायः सभीको अपने चंगुलमें फांस रही 
है। नित्यप्रति नये-नये बिवादोंकी सृष्टि हो रही है। समन्वयवादरूपी 
समाधानके नामपर अपसम्प्रदायिकताकी समृद्धि हो रही है। समाजमें 
आजकल चैतन्य नामकी किसी वस्तुको स्वीकार ही नहीं किया जा 
रहा है। विश्चमें सर्वत्र व्यापक एसी विषम पारिस्थितियोंमें यदि कोई 
कस्तु सम्पूर्ण तथा सर्वाङ्ग सुन्दर समाधान प्रदान कर सकती है, तो 
वह है स्वयं श्रीचैतन्य महाप्रभु द्वारा आरचारेत wa waka केवल 
श्रीकृष्ण-नामसङ्घीर्तनरूपी महौषध। इसके अतिरिक्त अन्य कोई भी 
उपाय सार्थक हो ही नहीं सकता। 

सर्वाधिक प्रमाणिक एवं सर्वोच्च महानुभावोंने स्थान-स्थानपर इन 
विचारोंका सुस्पष्ट रूपसे उल्लेख किया है। परम निर्मत्सर श्रीरूप, 
श्रीसनातन, भट्ट रघुनाथ, श्रीजीब, गोपाल भट्ट, दास रघुनाथ तथा 
श्रील वृन्दावनदास ठाकुर और श्रीकृष्णदास कविराज गोस्वामी जैसे 
परदुःख-दुःखी महाजनोंने भी शास्रोके परम निगूढ़ रहस्योंका उद्घाटन 
कर श्रीमन्‌ महाप्रभु द्वारा उच्चारित श्रीहरेकृष्ण-महामन्त्रकी अनेकानेक 
शास्रीय प्रमाणोंके आधारपर सर्वोत्तमता निरूपित की है। 

बहुत ही सौभाग्यसे किसी जीवको इन महानुभावोंके वचनोंमें टुढ़ 
श्रद्धा उत्पन्न होती है तथा वे सभी समस्याओंकी मूल जड़ अपनी 
सबसे बड़ी समस्या भवसागरको पार करनेके लिए तथा अपने स्वरूप 
add प्रतिष्ठित होनेके लिए इन महाजनोंकी वाणीका अनुशीलन करता 
है। 

किन्तु दुःखका विषय यही है कि आज कलिके द्वारा प्रेरित 
अनेकानेक इन्द्रजालिक व्यक्ति ऐसे श्रद्धालु, सरलचित्त व्यक्तियोंकी 
वञ्चनाके साथ-साथ अपने सर्वनाशके लिए इस नाम-सङ्गो्तनमें भी 
अनेक विवाद उपस्थित करा रहे हैं। कोई कह रहा है कि महामन्त्रको 

“हरे कृष्ण हरे कृष्ण” से प्रारम्भ न कर “हरे राम हरे राम” से 
प्रारम्भ करना चाहिये। कोई कह रहा है कि “श्रीकृष्ण चैतन्य प्रभु 
नित्यानन्द, हरे कृष्ण हरे राम श्रीराधे-गोविन्द” ही महामन्त्र है। अन्य 
कोई कह रहा है कि “निताई गौर राधे श्याम, हरे कृष्ण हरे राम” 
का जप ही समीचीन है। कोई कह रहा है कि महामन्त्रमें राम नाम 
भगवान्‌ श्रीरामचन्द्रको लक्ष्य करता है। कोई कह रहा है कि यह 
महामन्त्र मन-ही-मन जप्य है, इसका उच्च स्वरसे उच्चारण नहीं 
करना चाहिये। 

कलिके कुचक्रको न समझनेके कारण बहुत-से लोग कुचक्रके 
जालको बिछानेवाले कलिको ही प्रामाणिक समझ रहे हैं। स्थूलदर्शी 
होनेके कारण वे स्वयं भगवानूके मुखसे उच्चारित तथा प्रचारित नाम 
सङ्घीर्तनरूपी अमोघ महौर्षधेके अचिन्त्य प्रभावको न समझ पानेके 
कारण स्वकपोलकल्पित विचारोंके द्वारा सभीको भ्रमित करना चाहते 
él 

इन सब इन्द्रजालिक व्यक्तियोंकी जगत्के लोगोंके समक्ष पोल 
खोलनेके लिए ही में श्रीमन्‌ महाप्रभुके नित्य सङ्गी श्रीनित्यानन्द 
प्रभुके अनुगत जनोंके द्वारा दिये गये शत-शत प्रमाणोंको संगृहीतकर 
इस छोटी-सी पुस्तिकाके माध्यमसे प्रस्तुत कर रहा हुँ, ताकि 
जगत्‌वासी अकृत्रिम नामसङ्कीर्तनरूपी चिन्तामणिको पाकर लाभान्वित 
हो सके। 

श्रीमन्‌ महाप्रभुके द्वारा आचरित wa waka war भक्तिके 
भगीरथ सच्चिदानन्द श्रील भक्तिव्रिनोद ठाकुरकी धारामें निष्णात मेरे 
परमाराध्य परमगुरुदेब तथा श्रील गुरुपादपव्य ही श्रीकृष्ण-सड्कीर्तनरूपी 
महौर्षधेके अकृत्रिम तथा अर्त्याधेक विश्वसनीय वितरक हैं। उन्हींकी 
अशेष कृपासे आज यद्यपि यह महौषध शुद्ध रूपमें सर्वत्र विर्तारेत हो 
रही है तथा अपस्वार्थपर व्यक्तियोंकी कुचेष्टाएँ भी प्रायः निरस्त हो 
रही है, तब भी इस पुस्तिकाको वितरित करनेकी इसलिए आवश्यकता 
है ताकि कोई अपस्वार्थपर व्यक्ति हरे कृष्ण महामन्त्रकी निर्मलताको 
नष्ट करनेका दुःसाहस न कर सके। 

साधुसङ्गमें नामसङ्घीर्ततका अनुगमन ही सनातन शिक्षाका सार 
है। हरे कृष्ण महामन्त्र श्रीराधा-कृष्ण परक मन्त्र है। इसके 
अनुशीलनसे जीवोंको अपने वास्तविक स्वरूपकी अनुभूतिके साथ-साथ 
श्रीराथा-कृष्ण युगलके प्रेमकी प्राप्ति होती है। 

इस लघु पृस्तिकाका विश्वमें सर्वाधिक प्रचलित अँग्रेजी भाषा तथा 
अन्यान्य अनेकों भाषाओंमें अनुवाद हो चुका है, जिसके द्वारा 
बहुत-से लोगोंका उपकार हुआ है तथा वे शुद्ध रूपसे हरिनाम भी 
कर रहे हैं, किन्तु जिन लोगोंका दुराग्रह है, उनके लिए तो स्वयं 
भगवान्‌ भी क्या कर सकते हैं? 

प्रस्तुत संस्करणकी कम्पोजिंग तथा ले-आउट आदिके लिए 
श्रीमान्‌ सुखानन्द दासाधिकारी, बेटी कान्ता तथा बेटी शान्ति दासीकी 
सेवा-प्रचेष्टा अत्यन्त सराहनीय और विशेष उल्लेखनीय है। मुखपृष्ठका 
चित्र श्रीमती श्यामरानी दासीने प्रस्तुत किया है तथा मुखपृष्ठका 
डिजाइन श्रीमान्‌ विकास दासाधिकारीने किया है। श्रीश्रीगुरु-गोराङ्ग- 
गान्धर्बिका-गिरिधारी इन पर प्रचुर कृपाशीर्वाद वर्षण करें-उनके 
श्रीचरणोंमें यही प्रार्थना है। 

अन्तमें भगवत्‌-करुणाके घन-विग्रह परम आराध्यतम श्रील 
गुरुपादपव्य मेरे प्रति प्रचुर कृपा वर्षण करें, जिससे उनको मनोऽभीष्ट 
सेवामें अधिकाधिक अधिकार प्राप्त कर सकँ-यही उनके प्रेम 
प्रदानकारी श्रीचरणोंमें सकातर प्रार्थना है। 

शीघ्तावश प्रकाशन हेतु इस ग््रन्थमें कूछ त्रुटियोंका रह जाना 
स्वाभाविक है। श्रद्धालु पाठकगण उसे संशोधन करके पाठ करेंगे और 
हमें सूचित करेंगे, जिससे कि अगले संस्करणमें हम उन त्रुटियोंका 
संशोधन कर सकें। 


श्रीनन्दोत्सव श्रीहरि-गुरु-वैष्णव-कृपालेश-प्रार्थी 
श्रीचैतन्याब्द ५२२ दीन-हीन अकिञ्चन 
२५ अगस्त, २००८ ईः त्रिर्दाण्डिभिक्षु श्रीभक्तिवेदान्त नारायण 

श्रीहरिनाम महामन्त्र 


हरे कृष्ण हरे कृष्ण कृष्ण कृष्ण हरे हरे। 
हरे राम हरे राम राम राम हरे हरे॥ 


वेद, उपनिषद्‌, पुराण और संहिता आदि सात्वत-शास्त्रोंके 
अनुसार कलियुगका महामन्त्र तथा तारक ब्रह्म नाम है-“हरे कृष्ण 
हरे कृष्ण कृष्ण कृष्ण हरे हरे। हरे राम हरे राम राम राम हरे 
हरे॥” इस सोलह हरिनामात्मक महामन्त्रका सङ्घीर्तन कलियुगका मुख्य 
धर्म है। भगवानका 'नाम' साक्षात्‌ भगवत्‌-स्वरूप ही है। भगवान्‌ 
श्रीकृष्णने अपने स्वरूपके पूर्ण मधुर रूप, समस्त गुणों, मधुर 
लीलाओं तथा कृपा आदि समस्त शक्तियोंको इन नामोंमें पूर्ण रूपसे 
भर दिया है। यद्यपि भगवत्‌ 'नाम' और भगवत्‌-स्वरूप 'नामी' ये 
दोनों सर्वथा अभिन्न हैं, इनमें कोई भेद नहीं है, तथापि किसी-किसी 
विषयमें नामी-ब्रह्मकी अपेक्षा नाम-ब्रह्मकी कृपा अधिक बतलायी 
गयी है। स्वयं-भगवान्‌ श्रीकृष्ण ही मायाबद्ध जीवोंका उद्धार करनेके 
लिए अपनी अहैतुकी कृपासे 'नाम' के रूपमें अवतीर्ण हुए हैं। 
अतएव सौभाग्यवान्‌ जन श्रीहरिनामपरायण सदगुरुके द्वारा श्रीहरिनाम 
महामन्त्रकी दीक्षा ग्रहणकर उसका सङ्कीर्तन, संख्यापूर्वक कीर्तन, 
उपांशु-जप और स्मरण आदिके द्वारा भगवत्‌-आराधना करते हैं। 
शास्त्रोंके अनुसार कलियुगमें नाम-स्मरण या उपांशु-जपर्की अपेक्षा 
उच्चस्वरसे नामसङ्घीर्तनकी महिमा अधिक बतलायी गयी है। 


जपतो हरिनामानि स्थाने शतगुणाधिकः। 
आत्मानञ्च पुनात्युच्चैर्जपन्‌ श्रोतून्‌ पुनाति च॥ 
(श्रीनारदीय, प्रह्लद वाक्य) 

हरिनाम जपपरायण ्यक्तिकी अपेक्षा उच्चस्वरसे हरिनाम-कीर्त्तनकारी 
सोगुना श्रेष्ठ हे, यह बात सम्पूर्ण ठीक है, क्योंकि जपकारी व्यक्ति 
अपनेको ही पवित्र करते हैं, किन्तु उच्चस्वरसे नाम कीर्त्तनकारी 
अपनेको और उसके साथ श्रोताओंको भी पवित्र करते हैं। पशु-पक्षी, 
कीट-पतङ्ग, वृक्ष, लता, गुल्म तक भी, जो बोल नहीं सकते, वे 
भी हरिनामको श्रवणकर भवसागरसे तर जाते हैं। 

अतः कलिकालमें सोलह हरिनामात्मक महामन्त्रका सङ्घीर्तन ही 
समस्त साधनोंका शिरोमणि है। कलियुग-पावनावतारी श्रीचैतन्यमहाप्रभुने 
भी सदा-सर्वदा श्रीहरिनाम-सङ्कीर्ततन करनेका उपदेश दिया है- 
“वर्तनीयः सदा हारिः॥” बृहन्नारदीयपुराण (३८/१२६) में जोर देकर 
कहा गया है- 


हरेर्नाम हरेर्नाम हरेनामैव Fa 
कलौ नास्त्येव नास्त्येव नास्त्येव गतिरन्यथा॥ 


हरेर्नाम श्लोककी व्याख्या करते हुए श्रील कृष्णदास कविराज गोस्वामी 
कहते हैं कि-- 


कलिकाले नामरूपे कृष्ण-अवतार। 
नाम हइते हय सर्व जगत्‌-निस्तार॥ 


act लागि' "हरेर्नाम उक्ति तिनबार। 
जड़लोक बुझाइते पुनः We कार॥ 


छै 


“केवल'-शब्दे पुनरपि निश्चयकरण। 
ज्ञान-योग-तप-आदि कर्म-निवारण॥ 


अन्यथा जे माने, तार नाहिक निस्तार। 
नाहि, नाहि, नाहि,-तिन उक्त 'एव' कार॥ 
(चे चः आः १७/२२-२५) 


कलियुगमें स्वयं-भगवान्‌ श्रीकृष्ण ही नामरूपमें अवर्तारेत हुए 
हैं। हरिनामके द्वारा ही सारे जगतका उद्धार होता है। जड़-बुद्धिवाले 

लोगोंको हरिनाममें टूढ़ताके लिए ea’ पदको तीन बार तथा 
va पदका प्रयोग किया गया है। पुनः ज्ञान, योग, तप आदि 
कमोंके परित्यागको निश्चित करनेके लिए 'केवल' शब्द कहा गया 
है। जो व्यक्ति शस्त्रके इस आदेशकी अवज्ञा करता है, उसका 
उद्धार कदापि सम्भव नहीं है। इसी बातको स्पष्ट करनेके लिए 
अन्तमें “नास्त्ये पदका भी तीन बार प्रयोग किया गया है। 

महामन्त्रका क्रम 


कुछ लोगोंका कहना कि महामन्त्र हरे राम' से आरम्भ करना 
चाहिये। उनकी युक्तियाँ ये हैं- 

(१) वेंकटेश प्रेस मुम्बईसे छपे हुए कलिसंतरणोर्पानेषद्में यह 
महामन्त्र “हरे राम हरे राम राम राम हरे हरे। हरे कृष्ण हरे कृष्ण 
कृष्ण कृष्ण हरे हरे॥” इस प्रकार छपा है। 

(२) 'कल्याण' गोरखपुरमें भी ऐसा ही क्रम देखा जाता है। 

(३) त्रेतायुगमें श्रीरामका और पीछे द्वापरयुगमें श्रीकृष्णका 
आविर्भाव होनेके कारण पहले हरे राम' और पीछे हरे कृष्ण' 
का रहना ही युक्तिसङ्गत है। 

उपर्युक्त शङ्का या युक्तियाँ सम्पूर्ण रूपसे निराधार हैं। वेंकटेश 
प्रेस मुम्बईके छपे हुए कलिसंतरणोर्पनिषद्से पूर्वके संस्करणोंमें यह 
महामन्त्र St por’ से ही प्रारम्भ देखा जाता है। कलकत्ते और 
जयपुरके पुराने पुस्तकालयोंमें ये ग्रन्थ अभी भी संरक्षित है। 

दूसरी बात, गोरखपुर गीताप्रेससे प्रकाशित कल्याण इस विषयमे 
प्रामाणिक आधार नहीं है। तीसरी बात त्रेतायुग पहले है तथा द्वापरयुग 
पीछे है, इस क्रमका प्रभाव इस सनातन नित्य महामन्त्रपर नहीं 
पड़ता। ये महामन्त्र युगातीत या कालातीत है। 

इस विषयको निम्नलिखित प्रतियुगोंके तारक ब्रह्म-महामन्त्रोंके 
द्वारा समझा जा सकता है। 


सत्ययुगका-नारायण परावेदाः नारायण पराक्षराः। 
नारायण परामुक्तिः नारायण परागतिः॥ 


त्रेतायुगका-रामनारायणानन्त मुकुन्द मधुसूदन। 
कृष्ण केशव कंसारे हरे वैकुण्ठ वामन॥ 


द्वापरयुगका-हरे मुरारे मधुकैटभारे गोपाल गोविन्द मुकुन्द शीरे। 
यज्ञेश नारायण कृष्ण विष्णो निराश्रयं मां जगदीश रक्ष॥ 

कलियुगका-हरे कृष्ण हरे कृष्ण कृष्ण कृष्ण हरे हरे। 
हरे राम हरे राम राम राम हरे हरे॥ 


षोड़शैतानि नामानि द्वात्रिंशद्‌ वर्णकानि हि। 
कलौयुगे महामन्त्रः सम्मतोजीवतारणे॥ 
(अनन्तसंहिता) 


कहनेका तात्पर्यं यह है कि श्रीकृष्णावतारसे पूर्व त्रेतायुगके तारक 
ब्रह्म नाम-मन्त्रमें भी मुकुन्द, मधुसूदन, कृष्ण, केशव, कारि ये 
कृष्णनाम देखे जाते हैं। अतः प्रस्तुत महामन्त्रके क्रममें परिवर्तन 
करनेमें कोई तर्क या युक्ति उचित नहीं है। 

अनन्तसंहिताके इन श्लोकोंमें स्पष्ट रूपसे यह निर्देश दिया गया 
है कि कलिसन्तरण आदि उरपानिषदांमें, महामन्त्रमें “हरे कृष्ण हरे 
कृष्ण कृष्ण कृष्ण हरे Nl राम हरे राम राम राम हरे हरे॥”-यह 
क्रम लिखा है। 

दूसरी बात, यह महामन्त्र गुरुपरम्परामें श्रीनारदने अपने गुरु 
श्रीब्रह्मासे प्राप्त किया था। यह नियम श्रीब्रह्म-माध्व-गौड़ीय- 
वैष्णव-परम्परामें आज भी प्रचलित है। दूसरे सम्प्रदायोंमें यह महामन्त्र 
गुरुपरम्परासे प्राप्त नहीं होता। अतः इसका रहस्य और क्रम दूसरे 
सम्प्रदायोंको प्राप्त नहीं है। इसीलिए वे यदि इस क्रमको परिवर्तित्त 
करके हरे रामसे ही इसे प्रारम्भ करते हैं तो इसमें कोई आश्‍श्चर्यकी 
बात नहीं है। 

विभिन्न प्रामाणिक शास्त्रोंमे इस महामन्त्रका स्वरूप जिस प्रकारसे 
निर्दिष्ट हुआ है, उसके प्रमाणोंका नीचे उल्लेख कर रहे हैं- 


ज्ञानामृतसारमें कहा है कि- 


“शिष्यस्योदङ मुखस्थस्य हरेर्नामानि षोडश। 
संश्राव्यैब ततो दद्यान्मन्त्रं त्रैलोक्यमङ्गलम्‌॥” 

उत्तरकी ओर मुख करके बैठे हुए शिष्यके दक्षिण कानमें, 
श्रीहारेके हरे कृष्ण' इत्यादि, सोलह नामोंको प्रदान (श्रवण करा) 
कर ही, गुरुदेवको शिष्यके लिए, त्रैलोक्य-मङ्गलकारक 'गोपालमन्त्र' 
की दीक्षा देनी चाहिये। 


ब्रह्मयामल नामक ग्रन्थमें श्रीशिवके वाक्यमें, 'महामन्त्र' का स्वरूप 
इस प्रकार लिखा है-- 


“हरिं विना नास्ति किञ्चित्‌ पापनिस्तारकं कलौ। 
तस्माल्लोकोद्रणार्थं हरिनाम प्रकाशयेत्‌॥ 


सर्वत्र मुच्यते लोको महापापात्‌ कलौ युगे॥ 


Revues कृष्णेति च पदद्वयम्‌। 
तथा हरेपदद्रन्द्रं हरेराम इति Fam 


तदन्ते च महादेवि! राम राम द्यं वदेत्‌। 
हरे हरे ततो ब्रूयाद्‌ हरिनाम समुद्धेत्‌॥ 


महामन्त्रं च कृष्णस्य सर्वपापप्रणाशकमिति॥” 


हे महादेवि! देखो, कलियुगमें श्रीहरिनामके बिना कोई भी साधन, 
सरलतासे पापाँसे छुटकारा नहीं दिला सकता है, अतः सर्वसाधारण 
लोगोंका उद्धार करनेके लिए, श्रीहरिनामको ही प्रकाशित करना 
आवश्यक है। कलियुगमें 'महामन्त्र' का सङ्गीर्तन करनेसे सभी लोग 
महापातकोंसे भी सहज ही विमुक्त हो सकते हैं। “महामन्त्र' में पहले 
हरे कृष्ण, हरे कृष्ण' ये दो पद बोलने चाहिये। उसके बाद “कृष्ण, 
por ये दो पद, तथा तदुपरान्त हरे, हरे' ये दो पद बोलने चाहिये। 
उसके पश्चात्‌ हरे राम, हरे राम' ये दो पद तथा राम, राम' ये 
दो पद, तदनन्तर हरे, हरे' इन दो पदोंको बोलकर, सर्वपार्पविनाशक 
श्रीकृष्णके 'महामन्त्र' का सङ्घीर्तन, उच्चारण, जप आदि करना 
चाहिये। 

राधातन्त्रमें कहा गया हे- 


“शृणु मातर्महामाये! विश्वबीजस्वरूपिणि !। 
हरिनाम्नो महामाये! क्रमं वद सुरेश्वरि! ॥” 


कोई भक्त प्रार्थना कर रहा है कि हे विश्वबीजस्वरूपिणि ! 
सुरेश्वरे! महामाये! मातः! मेरी प्रार्थना सुनिये। मुझे कृपया 
श्रीहरिनाम 'महामन्त्रः का क्रम बतलाइये। 

देवीने उस भक्तको महामन्त्रका क्रम इस प्रकार बतलाया- 


“हरे कृष्ण हरे कृष्ण कृष्ण कृष्ण हरे हरे। 
हरे राम हरे राम राम राम हरे हरे॥ 


द्वात्रिशदक्षराण्येब कलौ नामानि सर्वदम्‌। 
एतन्मन्त्रं सुतश्रेष्ठ! प्रथमं श्रुणुयात्ररः ॥” 


हे पुत्रश्रेष्ठ ! सर्वसिसद्धिप्रद “हरे कृष्ण, हरे कृष्ण' इत्यादि सोलह 
नाम, बत्तीस अक्षरवाले श्रीकृष्णनामको ही कलियुगमें 'महामन्त्र' कहा 
गया है। अतः अपना कल्याण चाहनेवाले मनुष्यको, श्रीगुरुदेवके 
द्वारा, पहले उसीका श्रबण करना चाहिये। 


उसी राधातन्त्रमें त्रिपुरादेबीने भी ऐसा निर्देश दिया है- 


“हरिनाम्ना बिना पुत्र! दीक्षा च विफला भवेत्‌। 
गुरुदेवमुखाच्छूत्वा हरिनाम पराक्षरम्‌॥ 


ब्राह्मण-क्षत्र-विट्‌-शूद्राः श्रुत्वा नाम पराक्षरम्‌। 
दीक्षां कुर्युः सुतश्रेष्ठ! महाविद्यासु सुन्दर! ॥” 


© pls! तुम महाविद्याओंके ज्ञानमें पारङ्गत हो। देखो! गुरुके 
मुखसे हरे por इत्यादि हरिनामात्मक 'महामन्त्र' श्रबणके बिना, 
श्रीगोपालमन्त्र आदि की दीक्षा निष्फल हो जाती है; अतः 
ब्राह्मण-क्षत्रिय आदि चारों वरणोके व्यक्तियोंको, श्रीगुरुदेवके मुखसे 
“महामन्त्रः को श्रवण (ग्रहण) कर ही, श्रीगोपालमन्त्र आदि मन्त्रोंकी 
दीक्षा ग्रहण करनी चाहिये। 

पद्मपुराणमें भी कहा गया है कि- 


“द्वात्रिंशदक्षरं मन्त्रं नामषोडशकान्वितम्‌। 
प्रजपन्‌ वैष्णवो नित्यं राधाकृष्णस्थलं लभेत्‌॥” 


सोलह नामोंसे युक्त बत्तीस अक्षरवाले 'हरे कृष्ण' इत्यादि “महामन्त्र 
को, नित्य जप करनेवाला वैष्णव, श्रीराधाकृष्णके गोलोक-वृन्दावनधामको 
प्राप्त कर लेता है। 

देखो, ब्रह्माण्डपुराणके राधाहृदयखण्डमें, श्रीवेदव्यासके प्रति 
रोमहर्षणसूतकी प्रार्थना इस प्रकार है- 


“यत्त्वया कर्तितं नाथ! हरिनामेति संज्ञितम्‌। 
मन्त्रं ब्रह्मपदं सिक्षक तद्‌ वद नो विभो!॥” 


हे विभो! हे प्रभो! आपने श्रीहरिनामात्मक ब्रह्मस्वरूप एवं 
सिद्धिप्रद जो मन्त्र कहा है, उसके स्वरूपके विषयमें मुझे उपदेश 
करें। 

इसके उत्तरमें श्रीवेदव्यासने इस प्रकार उपदेश दिया- 


“ग्रहणाद्‌ यस्य मन्त्रस्य देही ब्रह्ममयो भवेत्‌। 
सद्यः पूतः सुरापोऽपि सर्वसिद्धियुतो भवेत्‌। 
तदहं तेऽभिधास्यामि महाभागवतो ह्वासि॥ 


हरे कृष्ण हरे कृष्ण कृष्ण कृष्ण हरे हरे। 
हरे राम हरे राम राम राम हरे हरे॥ 


इति षोडशकं नाम्नां त्रिकालकल्मषापहम्‌। 
नातः परतरोपायः सर्ववेदेषु विद्यते॥” 


देखो पुत्र! जिस मन्त्रको ग्रहण करनेसे देहधारी प्राणी ब्रह्ममय 
हो जाता है एवं मद्य पान करनेवाला व्यक्ति भी तत्काल पवित्र 
होकर सब सिद्धियोंसे युक्त हो जाता है, उस महामन्त्रका उपदेश 
मैं तुम्हें अवश्य प्रदान करूँगा; क्योंकि तुम योग्यपात्र महाभागवत 

हो। देखो, हरे कृष्ण इत्यादि सोलह नामोंबाला “महामन्त्र, 
त्रैकालिक-पापोंको विनष्ट करनेवाला है। चारों वेदोंमें इस “महामन्त्र! 
से परे, संसारसे पार होनेका, कोई भी श्रेष्ठ उपाय नहीं बतलाया 
गया है। 

अनन्तसंहितामें भी कहा गया है कि- 


“हरे कृष्ण हरे कृष्ण कृष्ण कृष्ण हरे हरे। 
हरे राम हरे राम राम राम हरे हरे॥ 


षोडशैतानि नामानि द्वात्रिंशद्वर्णकानि हि। 
कलौ युगे महामन्त्रः सम्मतो जीवतारणे॥ 


उत्सृज्यैतन्महामन्त्रं ये त्वन्यत्‌ कल्पितं पदम्‌। 
महानामेति गार्यान्ति ते ्त्रगुरुलङ्गिनः॥” 


हरे कृष्ण, हरे po इत्यादि बत्तीस वर्णोंचाले सोलह नाम ही, 
कलियुगमें जीवोंके उद्धारके लिए सर्वलोकशास्त्रसम्मत “महामन्त्र' के 
नामसे विख्यात हैं। अतः जो लोग, इस “महामन्त्रः को छोड़कर, 
अपने अथवा दूसरोंके द्वारा कल्पित किसी अन्य पद (अर्थात्‌ निताई 
गौर राधे श्याम, हरे कृष्ण हरे राम अथवा श्रीकृष्ण चैतन्य प्रभु 
नित्यानन्द, हरे कृष्ण हरे राम श्रीराधे गोविन्द आदि) को, महामन्त्रके 
नामसे प्रचार करते हैं, वे लोग शास्त्र एवं गुरुजनोंका उल्लङ्घन 
करनेवाले हैं। यदि कोई पूछे कि हरे कृष्ण' इत्यादि सोलह नामोंबाले 
मन्त्रको ही 'महामन्त्र' क्यों कहते हैं, तो इसका उत्तर यह है कि 
भगवान्‌ श्रीकृष्णके समस्त नामोंमें 'हरि' नामके समान आसन्न पापों, 
सङ्कटो, अविद्या आदिको हरण करनेवाला, 'कृष्ण' नामके समान 
प्रेमदाता और 'राम' नामके समान मुक्तिदाता (भव-तारक) दूसरे 
नाम नहीं हैं। इस महामन्त्रमें इन तीनों मुख्यनामोंका समावेश है। 
दूसरी बात यह है कि ये सोलह नाम सम्बोधनात्मक हैं, इनमें नमः, 
३%, क्लीं, स्वाहा आदि पदोंका समावेश न होनेके कारण इसे 
महामन्त्र कहते हैं। 

सनत्कुमारसंहितामें भी कहा गया हे- 


“हरेकृष्णौ द्विरावृत्तौ कृष्ण ताटूक्‌ तथा हरे। 
हरे राम तथा राम तथा ताटूक्‌ हरे पुनः॥ 


हरे कृष्ण हरे कृष्ण कृष्ण कृष्ण हरे हरे। 
हरे राम हरे राम राम राम हरे हरे॥” 


अर्थात्‌ पहले “हरे कृष्ण’ दो बार, पुनः 'कृष्ण' दो बार, तदनन्तर 
'हरे' दो बार आवृत्ति करे; तदनन्तर हरे राम' दो बार, पुनः 'राम' 
दो बार और तदनन्तर 'हरे' दो बार आवृत्ति करे। ऐसा करनेसे 
महामन्त्र हुआ-हरे कृष्ण हरे कृष्ण कृष्ण कृष्ण हरे हरे। हरे राम 
हरे राम राम राम हरे हरे॥ 


देखो यजुर्वेदीय-कलिसन्तरणोपनिषदमें भी 'महामन्त्र' का स्वरूप 
और माहात्म्य इस प्रकार बतलाया गया हे- 


हरिः ३५॥ द्वापरान्ते नारदो ब्रह्माणं जगाम, कथं भगवन्‌! गां 
पर्यटन्‌ कलिं सन्तरेर्यामेति। स होवाच ब्रह्मा साधु पृष्टोऽस्मि 
सर्वश्रुतिरहस्यं गोप्यं तच्छरणु येन कलिसंसारं तरिष्यसि। भगवत 
आदिपुरुषस्य नारायणस्य नामोच्चारणमात्रेण निर्धूतकलिर्भवति। नारदः 
पुनः पप्रच्छ। तन्नाम किमिति? स होवाच हिरण्यगर्भः-“हरे कृष्ण 
हरे कृष्ण कृष्ण कृष्ण हरे हरे। हरे राम हरे राम राम राम हरे 
हरे॥” इति षोडशकं नाम्नां कलिकल्मषनाशनम्‌। नातः परतरोपायः 
सर्ववेदेषु दृश्यते॥ इति षोडशकलावृतस्य जीवस्य आवररणविनाशनम्‌। 
ततः प्रकाशते परब्रह्म मेघापाये रविरश्मिमण्डलीवेति। पुनर्नारदः 
पप्रच्छ। भगवन्‌! कोऽस्य विधिरिति? स होवाच नास्य विर्धिरिति। 
सर्वदा शुचिरशुचिर्वा पठन्‌ ब्रह्मणः सलोकतां समीपतां सरूपतां 
सायुज्यतामेति। 


द्वापरके अन्तमें श्रीनारद श्रीब्रह्माके निकट गये और प्रणाम करके 
बोले कि हे भगवन्‌! भूतलपर भ्रमण करता हुआ मैं कलिकालको 
किस प्रकार पार कर सकूँगा? 

श्रीब्रह्माने कहा-हे पुत्र! तुमने बहुत अच्छा प्रश्‍न किया। सभी 
ae जो गोपनीय रहस्य है उसे सुनो, जिसके द्वारा तुम 
कलिरूप-संसारसे अनायास ही तर जाओगे। आदिपुरुष भगवान्‌ 
श्रीमन्‌ नारायण (कृष्ण) के नामोच्चारणमात्रसे ही, कलियुग विशेष 
रूपसे काँपने लगता है। 

श्रीनारदने पुनः पूछा कि वह नाम कौन-सा है? उसका स्वरूप 
क्या है? 

इसके उत्तरमें श्रीब्रह्माने कहा कि-“हरे कृष्ण हरे कृष्ण कृष्ण 
कृष्ण हरे हरे। हरे राम हरे राम राम राम हरे हरे॥” इस प्रकार 
सोलह नामोंवाला यह जो 'महामन्त्र' है, यह कलिके कल्मषोंको 
सम्पूर्ण रूपसे विनष्ट करनेवाला है। सभी वेदोंमें इससे श्रेष्ठ और 
कोई भी साधन नहीं दीखता है। यह मन्त्र षोडशकलाओंसे आवृत 
अर्थात्‌ पञ्चभूत एवं ग्यारह इन्द्रियोंके आवरणसे युक्त जीवके 
आवरणको विनष्ट करनेवाला है। उसके पश्चात्‌ तो जीवके सामने, 
परब्रह्म उसी प्रकारसे प्रकाशित हो जाते हैं जैसे बादलोंके विनष्ट 
होनेपर सूर्यकी किरणोंका समुदाय प्रकाशित हो जाता है। 

श्रीनारदने पुनः पूछा कि भगवन्‌! इस “महामन्त्र' के जपकी विधि 
क्या है? 

श्रीब्रह्माने कहा-इसकी कोई विधि नहीं है। पवित्र अथवा अपवित्र 
किसी भी अवस्थामें कोई भी व्यक्ति, इस 'महामन्त्र का स्पष्ट उच्चारण 
करता हुआ, ब्रह्मकी सलोकता-समीपता-सरूपता एवं सायुज्यताको 
आनुषंगिक रूपसे प्राप्त कर लेता है। 

केवल इतना ही नहीं; किन्तु मुख्य रूपसे तो पञ्चम पुरुषार्थ 
श्रीकृष्णप्रेमपर्यन्त प्राप्त कर लेता है। 

(इस विषयमें श्रीचैतन्य्चरितामृत आः ७।/८३-८६; मः 
२५/१४७, १९२; अ° ३/१७७; अ° ७/१०४; अ° २०/११ भी 
द्रष्टव्य है)। 


श्रीभक्तिचन्द्रिकाके सप्तम पटलमें कहा है कि- 

अथ मन्त्रवरं वक्ष्ये द्वात्रिंशदक्षराऽन्वितम्‌। 
सर्वपापप्रशमनं सर्व॑दुर्वासनाऽनलम्‌॥ 


यह “महामन्त्रः बत्तीस अक्षरोंसे युक्त है; समस्त पापोंका नाशक 
है, सभी प्रकारकी दुर्वासनोंको जलानेके लिए आग्नि स्वरूप है। 


चतुवंर्गप्रदं सौम्यं भक्तिदं प्रेमपूर्वकम्‌। 
दुर्बुद्धिहरणं शुद्धसत्त्वबुद्धिप्रदायकम्‌॥ 


धर्म-अर्थ-काम-मोक्षको देनेवाला है, सुन्दर स्वरूपवाला है, 
प्रेमलक्षणाभक्तिको देनेवाला है, दुर्बुद्धेको हरनेवाला है, शुद्धसत्त्वरूप 
भगवत्‌-वृत्तिवाली बुद्धिको देनेवाला है। 


सर्वाराध्यं सर्वसेव्यं सर्वेषां कामपूरकम्‌। 
सर्वाधिकारसंयुक्तं सर्वलोकैकबान्धवम्‌॥ 


सभीका आराधनीय और सेवनीय है, सभीकी कामनाओंको पूरा 
करनेवाला है, सभीके अधिकारसे युक्त है अर्थात्‌ “महामन्त्र' के 
सङ्घीर्तनमें सभीका अधिकार है; यह महामन्त्र, सभीका मुख्य बान्धव 
है। 
सर्वाकर्षणसंयुक्तं दुष्टव्याधिविनाशनम्‌। 
दीक्षाविधिविहीनं च कालाकार्लविव जतम्‌। 


सभीको आकर्षण करनेकी शक्तिसे युक्त है, दुष्टव्याधियोंका 
विनाशक हे, दीक्षा विधि आदिकी अपेक्षासे रहित है तथा समयके 
प्रतिबन्धसे रहित है। 


वाङमात्रेणर्चितं बाह्यपूजाविध्यनपेक्षकम्‌। 
जिह्वास्पर्शनमात्रेण सर्वेषां फलदायकम्‌। 
देशकालाऽनिर्यामेतं सर्ववादिसुसम्मतम्‌॥१॥ 


वाणीमात्रसे पूजित होने योग्य है, बाह्य पूजा विधिकी अपेक्षा 
नहीं करता हे, सभीको केवल जिह्वाके स्मर्शमात्रसे फलदायक हे, 

देश-काल आदिके नियमसे विमुक्त है; अतः सर्वबादीजनके द्वारा 
सुसम्मत है॥१॥ 


और देखो, अथर्खवेदकी पिप्पलाद-शाखामें कहा है कि- 


स्वनाम-मूलमन्त्रेण सर्वं हादयति विभुः, 
स एव मूलमन्त्रं जपति हरिरिति कृष्ण इति राम इति। 


सर्वावतारी प्रभु श्रीकृष्ण अपने नामरूप-मूलमन्त्रके द्वारा सबको 
आहादित करते रहते हैं एबं बे ही श्रीकृष्णचैतन्य महाप्रभुके रूपसे, 
'हरे कृष्ण' इत्यादि स्वरूपवाले मूल महामन्त्रको स्पष्ट उच्चारण करते 
रहते हैं। महामन्त्रके कीर्तन आदिका फल इस प्रकार कहा गया 


हे 


मन्त्रो गुह्यः परमो भक्तिवेद्यः नामान्यष्टावष्ट च शोभनानि। 
तानि नित्यं ये जपन्ति धीरास्ते वै मायामतितरन्ति नान्ये॥ 


परमं मन्त्रं परमरहस्यं नित्यमावर्तयति। 


'महामन्त्र' परमगुह्य है एवं भक्तिके द्वारा ही जाना जा सकता 
है। उसमें हरे कृष्ण' इत्यादि एवं हरे राम' इत्यादि परम मनोहर 
आठ-आठ नाम हैं, अतः जो बुद्धिमान्‌ व्यक्ति उन नामोंका नित्य 
जप करते हैं वे मायासे अवश्य ही विमुक्त हो जाते हैं, दूसरे 
नहीं। इसलिए बुद्धिमान्‌ पुरुष “महामन्त्रः का कीर्तन, स्मरण और 
जप सदा-सर्वदा किया करते हैं। 


ब्रह्माण्डपुराण उत्तरखण्डके छठे अध्यायमें यह उल्लेख किया 
गया है कि वृषभानुराजाने क्रतुमुनिसे प्रार्थना की कि हे भगवन्‌! 
यदि मेरे ऊपर आपका अनुग्रह है, तो मुझे हरिके नामांका दान 
कीजिये। उस समय महात्मा क्रतुमुनिने उन्हें हरे कृष्ण' इत्यादि सोलह 
नामोंको प्रदान किया। अतः बुद्धिमान्‌ व्यक्तिको इसी 'महामन्त्र' का 
Wena, सदा-सर्वदा करते रहना चाहिये-“नामसङ्गोर्तनं तस्मात्‌ सदा 
कार्य विपश्चिता।” 

श्रीहरिनाम-सङ्घीर्तनके प्रवर्तक श्रीचैतन्य महाप्रभुने भी भक्तोंके 
प्रति 'महामन्त्र' के सह्लीर्त्तका ही उपदेश दिया है। श्रीवासुदेवसार्वभौम 
भट्टाचार्यने भी कहा है कि- 


विषण्णचित्तान्‌ कलिघोरभीतान्‌, संवीक्ष्य गौरो हरिनाममन्त्रम्‌। 
स्वयं ददौ भक्तजनान्‌ समादिशत्‌, सङ्कीर्तयध्वं ननु नृत्यवाद्यैः॥ 


श्रीचैतन्य महाप्रभुने कलिकालसे विशेष भयभीत एवं दुःखी 
चित्तबाले जीवोंको देखकर, कृपापूर्वक स्वयं 'महामन्त्र' का दान दिया 
एवं भक्तजनोंके प्रति आदेश दिया कि, हे भक्तो! तुम सब मिलकर, 
नृत्य-वाद्य आदिके सहित, सङ्घीर्तन करो। 


“हरेरनामप्रसादेन निस्तरेत्‌ पातकी जनः। 
उपदेष्टा स्वयं कृष्णचैतन्यो जगदीश्वरः॥ 


कृष्णचैतन्यदेवेन हरिनाम प्रकाशितम्‌। 
येन केनापि तत्प्राप्तं धन्योऽसौ लोकपावनः॥” 


श्रीहरिनामकी कृपासे, पापीजनका भी उद्धार हो जाता है; क्योंकि 
श्रीहरिनामके उपदेशक जगदीश्वर स्वयं श्रीकृष्णचैतन्य महाप्रभु हैं। 
अतः श्रीकृष्णचैतन्यदेवके द्वारा प्रकाशित हरिनाम जिस किसी 
व्यक्तिको प्राप्त हो गया वही व्यक्ति धन्य है और वह अपने सङ्गसे 
दूसरे लोगोंको भी पवित्र करनेवाला बन जाता है। 


श्रीचैतन्य्चरितमहाकाव्य (११/५४) में महाकवि श्रीकर्णपूरने कहा 
है-- 


“ततः श्रीगौराङ्गः समवददतीव प्रमुदितो 
हरेकृष्णेत्युच्चैर्व॑द मुहुरिति श्रीमयतनुः। 

ततोऽसौ तत्‌ प्रोच्य प्रतिबलितरोमाञ्चललितो 
weer कर्मारभत नहुदुःखैर्विदलितः॥” 


(श्रीचैतन्य महाप्रभुके संन्यासग्रहणके समय, नाई हाथमें उस्तरा 
लेकर अत्यन्त दुःखसे रोते-रोते विहल हो गया तथा श्रीचैतन्य 
महाप्रभुके कुञ्चित केशांका मुण्डन नहीं कर सका), तब 
श्रीराधाभाव-विभावित-विग्रहवाले श्रीचैतन्य महाप्रभु अत्यन्त प्रसन्न 
होकर बोले कि हे नापित! तुम उच्चस्वरसे बारम्बार “हरे कुष्ण 
हरे कृष्ण कृष्ण कृष्ण हरे हरे। हरे राम हरे राम राम राम हरे 
हरे”-इस 'महामन्त्र' का कीर्तन करो। श्रीमन्‌ महाप्रभुका निर्देश पाकर 
उस नाईने मन्त्रमुग्ध होकर महामन्त्रका कीर्तन करते हुए रोर्माञ्चित 
और पुलकित होकर महान दुःखसे व्याकुल रहनेपर भी रोते-रोते 
उनका मुण्डन करना आरम्भ कर दिया। 


श्रीचैतन्यमङ्गल ग्रन्थमें भी देखा जाता है कि- 


“बाहु प्रसारिया प्रभु ब्राह्मणे तुलिला। 
तार घरे भक्तिभरे गान आरंभिला॥ 


अपनी भुजाओंको फैलाकर प्रभुने ब्राह्मणको उठाया तथा उसके 
घरमें भक्तिपूर्वक गान आरम्भ किया। 


ब्राह्मणेर घर येन हैल वृन्दावन। 
हरिनाम शुनिबारे आइसे सर्वजन॥ 


ऐसे लगा, जैसे कि ब्राह्मणका घर वृन्दावन बन गया हो। हरिनम 
श्रवण करनेके लिए बहुत-से व्यक्ति एकत्रित हुए। 


हरे कृष्ण हरे कृष्ण कृष्ण कृष्ण हरे हरे। 
हरे राम हरे राम राम राम हरे हरे॥” 


वे सभी मिलकर उपरोक्त महामन्त्र' का कीर्तन करने लगे। 

“हरे कृष्ण' नाम प्रभु बले Acq! 
श्रीमन्‌ महाप्रभु निरन्तर 'हरे कृष्ण' नामका उच्चारण करते हैं। 


प्रसत्र श्रीमुखे हरे कृष्ण कृष्ण बलि। 
विजय हइला गीरचन्द्र कुतूहली॥ 


प्रसन्न श्रीमुखसे हरे कृष्ण, कृष्ण बोलकर कौतुहली श्रीगौरचन्द्रकी 
विजय हुई। 
हरे कृष्ण हरे कृष्ण बलि प्रेमसुखे। 
प्रत्यक्ष हैला आसि' अद्वैत-सम्मुखे ॥” 


'हरे कृष्ण हरे कृष्ण' बोलते-बोलते प्रेम सुखमें निमग्न होकर 
श्रीमन्‌ महाप्रभु श्रीअद्वैताचार्यके सम्मुख आकर उपस्थित हुए। 


श्रीचैतन्यभागवतमें भी कहा गया है कि- 


“जय जय 'हरे कृष्ण-मन्त्रेर प्रकाश। 
जय जय निजभक्तिग्रहण-विलास॥” 
(मः ६/११७) 


'हरे कृष्ण' मन्त्रके प्रकाशकी जय हो। (भगवान्‌ द्वारा भक्त भावको 
स्वीकार करनेके उपरान्त) अपनी भक्तिको ग्रहण करके किये 
जानेवाले विलासकी जय हो, जय हो। 


“प्रभु बले,_“कृष्णर्भा्ति हउक सबार। 
कृष्णनाम-गुण वइ ना बलिह आर॥ 


श्रीमन्‌ महाप्रभुने कहा-सभीको कृष्णभक्तिकी प्राप्ति हो। 
श्रीकृष्णके नाम और गुणके अतिरिक्त और कुछ भी नहीं बोलना। 


आपने सबारे प्रभु करे उपदेशे। 
“कृष्णनाम महामन्त्र शुनह हरिषे॥ 

स्वयं श्रीमन्‌ महाप्रभु सभीको उपदेश देते हए कहने लगे-तुम 
सभी कृष्णनामरूपी महामन्त्रको आनन्दित होकर श्रबण करो। 


हरे कृष्ण हरे कृष्ण कृष्ण कृष्ण हरे हरे। 
हरे राम हरे राम राम राम हरे हरे॥ 


प्रभु बले, “कहिलाङ एइ महामन्त्र। 
इहा जप' गिया सबे करिया निर्बन्ध॥ 


श्रीमन्‌ महाप्रभुने कहा-मैंने तुम सभीको यह महामन्त्र कह सुनाया 
है। तुम सभी इसकी निर्धारित संख्या रखकर जप करो। 


इहा हैते सर्वसिद्धि हइबे सबार। 

सर्वक्षण बल इथे विधि नाहि आर॥” 
(मः २३।/७४-७८) 
इसीसे सभीकी सब प्रकारकी सिद्धियाँ होगी। सभी समय इसका 
उच्चारण करो। इसके अतिरिक्त और कोई विधि-विधान नहीं है। 


“कि शयने कि भोजने किबा जागरणे। 
अहर्निश चिन्त कृष्ण बलह वदने॥” 
(मः २८/२८) 
क्या शयन, क्या भोजन तथा क्या जागरण-सब समय कृष्णका 
स्मरण करो तथा मुखसे उनका नाम उच्चारण करो। 


“सर्वदा श्रीमुखे हरे कृष्ण हरे हरे। 
बलिते आनन्दथारा निरवधि mu” 


(अः १/१९९) 
सदैव श्रीमुखसे 'हरे कृष्ण हरे हरे' बोलते हुए श्रीमन्‌ महाप्रभुके 
नेत्रोंसे निरन्तर आनन्दाश्रु प्रवाहित होते हैं। 


“कलियुग-धर्म हय नामसङ्कीर््तन। 
चारियुगे चारि-धर्म जीवेर कारण॥ 


(आः १४/१३७) 

कलियुगका धर्म नाम asda 21 ont ait चार प्रकारके 
धर्म जीबोंके कल्याणके लिए ही हें। 


अतएव कलियुगे नामयज्ञ सार । 
आर कोन धर्म कैले नाहि हय पार॥ 


अतएव कलियुगमें नाम यज्ञ ही सार है। अन्य किसी धर्मका 
पालन करनेसे कोई भी भवसागरको पार नहीं कर सकता। 


रात्रिदिन नाम लय खाइते शुइते। 
die महिमा वेदे नाहि पारे दिते॥ 


जो व्यक्ति खाते-सोते, रात-दिन भगवानका नाम उच्चारण करता 
है, (बेद भी ठीक-ठीक रूपमे) उसकी महिमाके विषयमें नहीं बता 
सकते। 


शुन मिश्र, कलियुगे नाहि तप यज्ञ। 
येइ जन भजे कृष्ण, तार महाभाग्य॥ 


हे तपन मिश्र! सुनो, कलियुगमें तप और यज्ञ आदिका कोई 
विशेष फल नहीं है। जो व्यक्ति भगवान्‌ श्रीकृष्णका भजन करता 
है, बह महाभाग्यशाली है। 


अतएव गृहे तुमि कृष्ण भज गिया। 
कुटिनाटि परिहरि एकान्त हइया॥ 


अतएव तुम अपने घर जाकर कृष्णका भजन करो तथा 
कुटि-नाटिका परित्यागकर साधुसङ्ग FU 


साध्य-साधनतत््त ये किछु सकल। 
हरिनामसङ्घीर्तने मिलिबे सकल॥ 
(आः २१४/१३९-१४२३) 
साध्य-साधन तत्त्व आदि जो कुछ भी है, हरिनाम-सङ्घीत्तनसे 
ही प्राप्त हो जायेगा। 

हरे कृष्ण हरे कृष्ण कृष्ण कृष्ण हरे हरे। 
हरे राम हरे राम राम राम हरे हरे॥ 


एइ श्लोक नाम बलि' लय महामन्त्र। 
षोल-नाम बत्तिश-अक्षर एइ तन्त्र॥ 

इस श्लोकके विषय जो बत्तीस-अक्षरात्मक सोलह नाम हे, वे 
सभी सम्बोधनके पद हें-इसीको महामन्त्र कहते हैं। 


साधिते साधिते यबे प््रेमांकुर हबे। 
साध्य-साधनतत्त्व जानिबा से तबे॥ 
(आः १४/१४५-१४७) 


नाम करते-करते जब प्रेमका अङ्कर निकलेगा, तभी तुम साध्य 
और साधन तत्त्वके विषयमें जान जाओगे। 


श्रीचैतन्यचरितामृतमें भी कहा गया है कि- 


“कुष्णनाम-महामन्त्रर एइ त' स्वभाव। 
येइ जपे, तार कृष्णे उपजये भाव॥ 


कृष्ण नाम महामन्त्रका यही तो स्वभाव है कि जो भी इसका 
जप करता है, उसके हदयमें श्रीकृष्णके प्रति भाव उत्पन्न होते हैं। 


कृष्णविषयक प्रेमा-परम पुरुषार्थ। 
यार आगे तृणतुल्य चारि पुरुषार्थ॥ 


कुष्ण विषयक प्रेम ही परम पुरुषार्थ है, जिसके आगे अन्य 
चारों पुरुषार्थ तृणके समान है। 


पञ्चम पुरुषार्थ प्रेमानन्दामृतसिन्धु। 
ब्रह्मादि आनन्द यार नहे एक बिन्दु॥ 


पञ्चम पुरुषार्थ (कृष्णप्रेम) प्रेमानन्दरूपी अमृतका समुद्र है। ब्रह्मा 
आदिका आनन्द जिसकर्की एक बूँदके समान भी नहीं है। 

कृष्णनामेर फल--'प्रेमा', सर्वशास्त्रै कय।” 
(आ० ७/८३-८६) 


सभी शास्त्र यही कहते हें कि कृष्ण नामका फल प्रेम' है। 

“कलिकाले नामरूपे कृष्ण-अवतार। 

नाम हैते हय सर्वजगत्‌-निस्तार ॥” 

(आः १७/२२) 
कलियुगमें श्रीकृष्णनामके रूपमें अवतरित हुए हैं। नामसे ही 
सम्पूर्ण जगतका उद्धार होता है। 

“कलिकाले धर्म_कृष्णनामसङ्कीरत्तन॥ 

कलियुगका धर्म कृष्णनाम-सङ्कीर्तन ही है। 


सङ्कीर्तनयज्ञे ताँरे करे आराधन। 
से त' सुमेधा आर-कलिहतजन॥” 
(मः ११/९८-९९) 


जो व्यक्ति सङ्घीर्तन यज्ञ द्वारा भगवानूकी आराधना करता है, 
वही अत्यन्त बुद्धिमान्‌ है, उसके अतिरिक्त और सभी कलिके द्वारा 
हत बुद्विवाले हैं। 


“निरन्तर कर कृष्णनामसङ्कीर्तन। 
हेलाय er urn, ya Am” 


(मः २५/१४७) 


निरन्तर श्रीकृष्णनाम-सङ्की्तन करो। हेलामें ही अर्थात्‌ नामाभाससे 
ही 'मुक्ति' प्राप्त हो जायेगी तथा शुद्भनामसे प्रेमधनकी प्राप्ति होगी। 


“एक 'नामाभासे' तोमार पाप-दोष याबे। 
आर 'नाम' लते कृष्णचरण पाइबे॥” 
(मः २५/१९२) 

एक 'नामाभास' से ही तुम्हारे पाप-दोष आदि चले जायेंगे तथा 
(शुद्ध) ae Ae ही श्रीकृष्ण चरणकमलकी प्राप्ति हो जायेगी। 


“नामेर फले कृष्णपदे प्रेम उपजय॥” 
(अः ३/१७७, ७/१०४) 


नामके फलस्वरूप श्रीकृष्णके चरणकमलोंके प्रति प्रेम उत्पन्न 


होता है। 
“कलिकालेर धर्म-कृष्णनामसङ्कीर्तन।” 


(अः ७/११) 
कलियुगका धर्म कृष्णनाम-सङ्कीर्तन ही है। 


“हर्ष प्रभु कहेन,-शुन स्वरूप-रामराय। 
नामसङ्की त्तन-कलौ परम उपाय॥ 


प्रसन्नतापूर्वक श्रीमन्‌ महाप्रभुने कहा-हे स्वरूप दामोदर! हे 
रामानन्द राय! सुनो! कलियुगमें नामसङ्गोत्तन ही परम उपाय है। 


सङ्घीर्तनयज्ञे कलौ कृष्ण-आराधन। 
सेइ त' सुमेधा पाय कृष्णेर चरण॥” 
(अः २०/८-९) 
कलियुगमें कृष्णकी आराधना सङ्घीर्तन यज्ञ द्वारा ही होती है। 
(तथा जो) सुबुद्धिमान्‌ व्यक्ति ऐसा करता है, वही श्रीकृष्णके 
चरणकमलोंको प्राप्त करता है। 


“नामसड्डीत्तने हय सर्वानर्थ-नाश। 
सर्वशुभोदय कृष्णे प्रेमेर उल्लास॥” 
(अः 20/82) 
नामसङ्कीर्तन करनेसे सब प्रकारके अनथोंका नाश हो जाता है 


तथा श्रीकृष्णमें प्रेमके कारण उल्लासरूपी समस्त शुभ उदित हो 
जाते हैं। 

“खाइते शुइते यथा तथा नाम लय। 
काल, देश, नियम नाहि सर्वसिद्धि हय॥” 


(अः 20/28) 


इसे करनेमें किसी काल, देश आदिका नियम नहीं है। खाते-सोते, 
उठते-बैठते, जहाँ-तहाँ सदैव जो कृष्णनामका उच्चारण करता है। 
वह इसीसे सब प्रकारकी सिद्धि प्राप्त करता है। 


“एइमत हजा येइ कृष्णनाम लय। 
श्रीकृष्णचरणे ताँर प्रेम उपजय॥” 
(अः 20/28) 


इस प्रकार जो कृष्णनाम ग्रहण करता है, उसका श्रीकृष्णके 
चरणकमलोंमें प्रेम उत्पन्न होता है। 


श्रीरघुनाथदास गोस्वामीने भी श्रीहरिनाम महामन्त्रकी व्याख्याके 
प्रारम्भमें लिखा है- 


“एकदा कृष्णविरहाद्‌ ध्यायन्ती प्रियसङ्गमम्‌। 
मनोवाष्पनिरासार्थं जल्पतीदं मुहुर्मुहुः ॥ 


हरे कृष्ण हरे कृष्ण कृष्ण कृष्ण हरे हरे। 
हरे राम हरे राम राम राम हरे हरे॥ 


यानि नामानि विरहे जजाप वार्षभानवी। 
तान्येव तद्वावयुक्तो गौरचन्द्रो जजाप ह॥ 


एक समय, श्रीकृष्णके विरहसे व्याकुल हुई श्रीराधिका, प्रियतम 
श्यामसुन्दरके मिलनका ध्यान करती हुई, अपनी विरहाग्निको दूर 
करनेके लिए, “हरे कृष्ण हरे कृष्ण कृष्ण कृष्ण हरे हरे। हरे राम 
हरे राम राम राम हरे हरे॥” इस “महामन्त्रः का जप करने लगीं। 
श्रीकृष्णके विरहमें श्रीमती राधिकाने, श्रीकृष्णके जिन नामोंका जप 
किया था, श्रीराधाभावविभावित श्रीचैतन्य महाप्रभुने भी, उन्हीं नामोंका 
जप किया था। 

श्रीचैतन्यमुखोद्गीर्णा हरे कृष्णेति वर्णकाः। 
मज्जयन्तो जगत्‌ प्रेम्णि व्रिजयन्तां तदाह्वयाः॥” 
(लघुभागवतामृत १/४) 
श्रीचैतन्य महाप्रभुके श्रीमुखसे निकले हुए श्रीकृष्णके सोलह 
नामात्मक तथा बत्तीस अक्षरात्मक श्रीहरिनाम महामन्त्र, विश्वको 


कृष्णप्रेममें निमग्न करते हुए स्ॉर्परे विराजमान रहेँ; उनकी जय 
हो, जय हो। 

महामन्त्रकी व्याख्याएँ 


'हरिः' कृष्णः’ m इति नामत्रयात्मको 'महामन्त्रः'। 
तस्मिन्‌ संबोधनात्मकानि त्रीणि नामानि सन्ति। 
तत्र त्रयाणाम्‌ 
माधुर्यमयी व्याख्या-- 


'महामन्त्र' हरि, कृष्ण और राम-इन तीन नामोंसे युक्त है। इसमें 
सम्बोधनात्मक तीन नाम हैं। उन तीनों नामोंकी माधुर्यमयी व्याख्या 
इस प्रकार है- 


विज्ञाप्प भगवत्तत्त्वं चिद्घनानन्द॑विग्रहम्‌। 
हरत्यविद्यां तत्कार्यमतो हरिरिति स्मृतः॥ 


सच्चिदानन्द-विग्रहवाले भगवान्‌ अपने तत्त्वको भलीभाँति समझा 
कर, जीवकी अविद्याको एवं उस अविद्याके कार्य अज्ञानको हरते 
रहते हें; अतः वे 'हारे' नामसे स्मरण किये जाते हैं। 


आनन्दैकसुखः श्रीमान्‌ श्यामः कमललोचनः । 
गोकुलानन्दो नन्दनन्दनः कृष्ण ईर्यते॥ 


एकमात्र आनन्दरसविग्रह, गोकुलके आनन्दप्रद; कमललोचन, 
नन्दनन्दन श्रीश्यामसुन्दर ही ‘por amd कहे जाते हैं। 


वैदग्धीसारसर्वस्वं मूर्तलीलाधिदैवतम्‌। 
श्रीराधां रमय नित्यं राम इत्याभिधीयते॥ 


(ब्रह्माण्डपुराण, उत्तरखण्ड ६/५५) 


लीलाके मूर्त्तिमानविग्रह या अधिष्ठातृदेव रसिकचूडामणि विदग्ध- 
शिरोमणि श्रीकृष्ण श्रीमती राधिकाको निरन्तर रमण कराते रहते 
हैं अर्थात्‌ आनन्दित करते रहते हैं, इसीलिए वे 'राम' नामसे अभिहित 
किये जाते हैं। 

ऐश्वर्यमयी व्याख्या- 


हरित त्रिविधं तापं जन्मकोटिशतोद्भवम्‌। 
पापं च स्मरतां यस्मात्तस्मारद्खरेरिति स्मृतः॥ 


भगवान्‌ श्रीकृष्ण अपना स्मरण करनेवाले भक्तोंके करोड़ों जन्मोंके 
त्रिबिध-तापों एवं कायिक-वाचिक-मानसिक तीनों प्रकारके पापोंको 
हर लेते हें अतएव वे 'हारे' नामसे जाने जाते हैं। 


कृषिर्भूवाचकः शब्दो णश्च निर्वृतिवाचकः। 
तयोरैक्यं परं ब्रह्म कृष्ण इत्यभिधीयते॥ 


'कृष्‌' धातु आकर्षक सत्ताबाचक है और 'ण' शब्द निर्वृते अर्थात्‌ 
आनन्दवाचक है। इन दोनोंके एकतामय आनन्द-स्वरूप आकर्षक 
परब्रह्म ही 'कृष्ण' नामसे कहे जाते हेैं। 


रमन्ते योगिनोऽनन्ते सत्यानन्दे चिदात्मनि। 
इति रामपदेनासौ परब्रह्माऽभिधीयते॥ 


नित्य आनन्द-स्वरूप एवं चिन्मय स्वरूपवाले जिन श्रीकृष्णमें 
योगीलोग रमण करते हैं अर्थात्‌ क्रीड़ा करते हैं, तात्पर्य-उनके 
ध्यानसे आनन्द प्राप्त करते हैं, अतः परब्रह्मस्वरूप वे श्रीकृष्ण 
ही 'राम' नामसे कहे जाते हैं। 


युगलस्मरणमयी व्याख्या- 


मनो हरित कृष्णस्य कृष्णाहादस्वरूपिणी। 
ततो हरा श्रीराधैव तस्याः संबोधनं हरे॥ 


श्रीकृष्णकी आह्ादस्वररूपेणी (ह्लादिनीशक्ति) श्रीराधा श्रीकृष्णके 
चित्तको हर लेती हें, अतः श्रीराधा ही 'हरा' नामसे कही जाती 
हैं। 'हरा' शब्दका सम्बोधनमें 'हरे' रूप बनता है। 

अपगृह्य त्रपां धर्म॑ थैर्य॑ मानं त्रजस्त्रियः। 
वेणुना कर्षते गृहात्‌ तेन कृष्णोऽभिधीयते॥ 
व्रजराजकुमार व्रजाङ्गनाओंके लज्जा-धर्म-धैर्य॑ एवं मानको 
हरकर, अपनी बंशीके द्वारा, उन्हें अपने-अपने घरसे अपनी ओर 
आक षत कर लेते हैं; अतएव वे “कृष्ण नामसे अभिहित किये 
जाते हैं। 
रमयत्यनिशं रूप-लावण्यैरङ्र॑जयोषिताम्‌। 
मनः पंचेन्द्रियाणीह रामस्तस्मात्‌ प्रकीर्तितः॥ 
वे ही श्रीकृष्ण अपने रूप-लावण्य आदिसे ब्रजाङ्गनाओंके मन 


एवं इन्द्रियोंको निरन्तर आनन्दित करते रहते हैं, इसी कारण वे 
राम' नामसे कहे जाते हैं। 


श्रीजीवगोस्वामिकृता महामन्त्र -व्याख्या- 


सर्वचेतोहरः कृष्णस्तस्य चित्तं हरत्यसौ। 
वैदग्धीसारविस्तारैतो राधा हरा मता॥१॥ 
हरे-श्रीकृष्णचन्द्र अपने लोकोत्तर सौन्दर्यसे, सभीके चित्तको 
हरनेवाले हैं; किन्तु श्रीमती राधिका अपने श्रेष्ठ चातुर्यके विस्तारसे 
श्रीकृष्णके चित्तको भी हर लेती हैं, अतः श्रीराधिका er art 
जाती हें। ST शब्दका सम्बोधनके एकवचनमें 'हरे' रूप बनता 


है ॥१॥ 
कर्षति स्वीयलावण्यमुरलीकलनिःस्वनैः। 
श्रीराधां मोहनगुणाऽलंकृतः कृष्ण ईर्यते॥२॥ 
कृष्ण-भुवनको मोहित कर लेनेवाले गुणोंसे अलंकृत श्रीहरि 
अपने लावण्य (सौन्दर्य) एवं मुरलीकी मधुरध्वनिके द्वारा 
श्रीराधिकाको अपनी ओर आकर्षित करते रहते हैं, अतः इसलिए 
उन्हें 'कृष्ण' नामसे पुकारा जाता है॥२॥ 

श्रूयते नीयते रासे हरिणा हरिणेक्षणा। 
एकाकिनी रहःकुंजे हरेयं तेन कथ्यते॥३॥ 


हरे-महापुरुषोंके मुखसे सुना जाता है कि, मृगलोचना श्रीमती 
राधिका श्रीकृष्णके द्वारा रासमण्डलमें विद्यमान एकान्त निकुञ्जमें 
अकेली ही अपहरणकी जाती हैं अतः राधिका ही 'हरा' नामसे 
कही जाती हैं, जिनका सम्बोधनमें 'हरे' रूप बनता है॥३॥ 


अङ्गश्यामलिमस्तोमैः श्यामलीकतकाञ्चनः। 
रमते राधया सार्धमतः कृष्णो निगद्यते॥४॥ 


कृष्ण-अपने श्रीअङ्गकी श्यामकान्तिके समुदायके द्वारा, जो 
सुवर्ण अर्थात्‌ तप्त कञ्चन गौराङ्गी श्रीमती राधाको भी श्यामवर्णका 
बना देते हैं, अतः वे ही श्रीराधारमण श्यामसुन्दर 'कृष्ण' नामसे 
कहे जाते हें॥४॥ 


कृत्वारण्ये सरः श्रेष्ठं कान्तयानुमतस्तया। 
आकृष्य सर्वतीर्थानि तज्ज्ञानात्‌ कृष्ण ईर्यते॥५ ॥ 


कृष्ण अपनी कान्ता श्रीराधिकाकी इच्छाके अनुसार श्रीहरिने, 
गोवर्धनके निकट ब्रजके बनमें श्यामकुण्ड नामक श्रेष्ठ सरोबरको 
प्रकटकर उसमें सब तीर्थॉको आकर्षित किया था, इस गूढ़ रहस्यको 
जानकर ही, विज्ञजन उन्हें 'कृष्ण' नामसे अभिहित करते हें॥५॥ 


कृष्यते राधया प्रेम्णा यमुनातटकाननम्‌। 
लीलया ललितश्चापि धीरैः कृष्ण उदाहतः ॥६॥ 


कृष्ण-धीर ललित नायक श्रीकृष्ण श्रीमती राधाके महाभावरूपी 
लोकोत्तर प्रेम तथा उनके साथकी जानेवाली लीलाओंके द्वारा भी 
यमुनातटर्ती श्रीवृन्दावनके कुञ्ज काननमें आकर्षित किये जाते 
हैं, इसलिए थीर जन उन्हें Gor कहते हें ॥६॥ 

हृतवान्‌ गोकुले तिष्ठन्नरिष्टं पुष्टपुङ्गवम्‌। 
श्रीहरिस्तं रसादुच्चै रायतीति हरा मता॥७॥ 


हरे-व्रजमें निवास करते समय श्रीकृष्णने जिस समय वृषरूपधारी 
बलिष्ठ आरिष्टासुरके प्राणपर्यन्तका अपहरण किया था। उस समय 
आनन्दोल्लासपूर्वक उच्चस्वरसे उन्हें 'हरि-हरे' कहकर पुकारनेवाली 
श्रीराधा 'हरा' नामसे जानी जाती हैं। हरा' शब्दका सम्बोधनमें हरे' 
रूप बनता है॥७॥ 


ह्यस्फुटं रायते प्रीतिभरेण हरिचेष्टितम्‌। 
गायतीति मता धीरैर्हरा रसविचक्षणेः॥८॥ 


हरे-श्रीहरिकी लीलाओंको कभी अस्पष्ट स्वरमें तथा कभी 
प्रीतिकी अधिकताके कारण उच्चस्वरसे गान करनेवाली श्रीराधाको 
रसविवेचनमें अभिज्ञर्पाण्डेतोंके द्वारा, 'हरा' कहा जाता है, जिनका 
सम्बोधनमें 'हरे' रूप बनता है॥८॥ 


रसावेशपरिस्त्रस्तां जहार मुरलीं हरेः। 
हरेति कीर्तिता देवी विपिने केलिलंपटा॥९॥ 


हरे-वृन्दावनमें क्रीड़ापरायणा श्रीमती राधिकाने, रसके आवेशमें 
श्रीकृष्णके हाथसे गिरी हुई मुरलीका हरण किया था, इसीलिए 
राधिकादेवी 'हरा' नामसे कही जाती हैं, जिसके सम्बोधनमें 'हरे' रूप 
बनता है॥९॥ 


गोवर्धनदरीकु जे परिरंभविचक्षणः। 
श्रीराधां रमयामास रामस्तेन मतो हरिः॥१०॥ 
राम- आलिङ्गन करनेमें चतुरशिरोमणि श्रीकृष्णने, गोवर्धनके 


गुफारूपी-निकुञ्जमें, श्रीराधिकाके साथ रमण किया था, अतः वे 
राम' नामसे जाने जाते हैं॥१०॥ 

हन्ति दुःखानि भक्तानां राति सौख्यानि चान्वहम्‌। 
हरा देवी निगदिता महाकारुण्यशालिनी॥११॥ 


हरे-महाकारुण्यशालिनी देवी राधिका भक्तोंके समस्त दुःखोंको 
हर लेती हैं एवं प्रतिदिन सुखोंको प्रदान करती हैं, अतएव वे 
'हरा' नामसे जानी जाती हैं, जिनका सम्बोधनमें 'हरे' रूप बनता 
है॥११॥ 


रमते भजते चेतः परमानन्दवारिधौ। 
अत्रेति कथितो रामः श्यामसुन्दरविग्रहः॥१२॥ 


राम-भजन करनेवाले भक्तोंका मन, परमानन्दसिन्धु श्रीकृष्णमें 
रमण करता है, इस कारणसे श्यामसुन्दर विग्रहवाले श्रीकृष्ण ही 
यहाँपर 'राम' नामसे अभिहित होते हैं॥१२॥ 


रमयत्यच्युतं प्रेम्णा निकुञ्जवनमन्तदिरे। 
रामा निगदिता राधा रामो युक्तस्तया पुनः॥१३॥ 


राम--श्रीमती राधिका निकुञ्जमें श्रीहरिको प्रेमपूर्वक आनन्द 
प्रदान करती हैं, अतएव 'रमयति--आनन्दर्याते' इस व्युत्पत्तिके 
अनुसार SER नाम wa’ है। रामा अर्थात्‌ श्रीराधाके साथ 
सम्मिलित होनेके कारण, श्रीकृष्ण ही राम' नामसे जाने जाते हैं॥१३॥ 


रोदनैर्गोकुले दावानलमाशयति aati 
विशोषर्यति तेनोक्तो रामो भक्तसुखावहः॥१४॥ 


राम-जिन्होंने व्रजवासियोंके रोदनसे परिपूर्ण ब्रजमें दावानलको 
सम्पूर्ण रूपसे पानकर सुखा दिया था, भक्तोंको सुख प्रदान करनेवाले 
वही श्रीकृष्ण राम' कहलाते हैं॥१४॥ 


निहन्तुमसुरान्‌ यातो मधथुरापुरमित्यसौ। 
तदागमद्रहःकामो यस्याः सासौ हरेति च॥१५॥ 

हरे-श्रीकृष्ण कंस आदि असुरोंको मारनेके लिए मथरापुरीमें 
चले गये थे, पश्चात्‌ श्रीराधिकासे एकान्तमें मिलनेकी अभिलाषासे 
wT: at आ गये; अतः मथुरा आदि धामसे व्रजकी ओर 
श्रीकृष्णका हरण करनेके कारण श्रीराधिका ही 'हरा' नामसे कही 
जाती हैं, जिनका सम्बोधनमें 'हरे' रूप बनता है॥१५॥ 


आगत्य दुःखहर्ता यो सर्वेषां व्रजवासिनाम्‌। 
श्रीराधाहारिचरितो हरिः श्रीनन्दनन्दनः॥१६॥ 


हरे--जिन्होंने मथुरा एवं द्वारकासे आकर, समस्त व्रजवासियोंका 
दुःख हर लिया था; अतः श्रीमती राधिकाके मनको हरनेवाली 
लीलाओंसे युक्त श्रीनन्दनन्दन ही 'हरि' नामसे अभिहित किये जाते 
हैं। eR शब्दका सम्बोधनमें st ta रूप बनता है॥१६॥ 


श्रीजी गोस्वामी द्वारा विरचित 'महामन्त्र' की व्याख्या समाप्त। 


श्रीगोपालगुरुगोस्वामिकृता 'महामन्त्र-व्याख्या- 


अज्ञानतत्कार्यविनाशहेतोः सुखात्मनः श्यामकिशोरमूर्तः। 
श्रीराधिकाया रमणस्य पुंसः स्मरन्ति नित्यं महतां महान्तः॥१॥ 


अज्ञान और उसके द्वारा उत्पन्न संसाररूप-व्याधिको विनष्ट 
करनेवाले, आनन्दस्वरूप, श्यामकिशोरमूर्त्ति, श्रीराधारमणको महाभागवतगण 
नित्य स्मरण करते हैं॥१॥ 


विलोक्य तस्मिन्‌ रसिक कृतज्ञं जितेन्द्रियं शान्तमनन्यचित्तम्‌। 
कृतार्थयन्ते कृपया सुशिष्यं प्रदाय नामत्रययुक्तपद्यम्‌॥२॥ 


वे ही महाभागवतगण अपने योग्य-शिष्यको, उन्हीं श्रीराधारमणमें 
अनुरागी रसिक देखकर एवं उस शिष्यको कृतज्ञ, जितेन्द्रिय, शान्त 
तथा अनन्यचित्तवाला समझकर, कृपा करके हरे कृष्ण' इत्यादि 
तीन नामोंसे युक्त पद, अर्थात्‌ महामन्त्र देकर कृतार्थ कर देते 


हैं ॥२॥ 

महामन्त्रके ‘et पदकी व्याख्या 


हरिर्हरति पापानि दुष्टचित्तैरपि स्मृतः। 
अनिच्छयापि संस्पृष्टो दहत्येव हि पावकः॥३॥ 


बिना इच्छाके स्पर्शकी गयी आग्नि भी जिस प्रकार जला देती 
है, उसी प्रकार दुष्टचित्तवाले मनुष्योंके द्वारा किसी भी प्रकारसे स्मरण 
किये गये प्रभु उनके समस्त पापोंको हर लेते हैं, अतः उनका 
नाम हरि है॥३॥ 


विज्ञाप्य भगवत्तत्त्व॑ चिद्घनानन्दविग्रहम्‌। 
हरत्यविद्यां तत्कार्यमतो हरिरिति स्मृतः ॥४॥ 


अथवा सच्चिदानन्दविग्रह-स्वरूप भगवान्‌ अपने नामका कीर्त्तन- 
स्मरण करनेवालोंके हृदयमें अपने तत्त्वकी स्फूर्ति कराकर अविद्या 
और उसके कार्य अज्ञानको हर लेते हैं, अतः वे ही प्रभु हरि 
नामसे स्मरण किये जाते हें॥४॥ 


अथवा सर्वेषां स्थावरजङ्गमादीनां तापत्रयं हरतीति हरिः। यद्वा 
दिव्यसद्गुणश्रबणकथनद्वारा सर्वेषां विश्वादीनां मनो हरतीति। यद्वा 
स्वमाधुर्येण कोटिकन्दर्पलावण्येन सर्वेषामवतारादीनां मनो हरतीति 
हरिः। हरिशब्दस्य संबोधने हे हरे ॥५॥ 


अथवा स्थावर-जङ्गम आदि सभी प्राणियोंके तीनों प्रकारके 
तापोंको हर लेते हैं, इसी कारण वे 'हरि' कहलाते हें, अथवा अपने 
अप्राकृत सद्गुणोंके श्रबण-कीर्त्तनके द्वारा सभी संसारी प्राणियोंके 
मनको हर लेते हैं; अतएव उनका नाम हरि है, अथवा करोड़ों 
कामदेवोंसे भी अधिक अपने स्वाभाविक सौन्दर्य माधुर्यके द्वारा सब 
अवतारोंके मनको हर लेते हैं; अतः ्रजराजकुमार वे श्रीकृष्ण 
ही 'हरि' नामसे कहे जाते हैं। 'हरि' शब्दके सम्बोधनमें 'हरे' रूप 
बनता है॥५॥ 

रासादिप्रेमसौख्यार्थे हरेर्हरति या मनः। 
हरा सा गीयते सद्धिर्वृषभानुसुता परा॥६॥ 


स्वरूपप्रेमवात्सल्यैहरेर्हरति या मनः। 
हरा सा कथ्यते सद्धिः श्रीराधा वृषभानुजा॥७॥ 


हरति श्रीकृष्णमनः कृष्णाह्णादस्वरूपिणी। 
अतो हरेत्यनेनैव श्रीराधा परिगीयते। 
इत्यादिना श्रीराधावाचक-हरा-शब्दस्य संबोधने हरे॥८॥ 


अथवा रास आदिके प्रेममय सुखको सम्पादन करनेके लिए अपने 
स्वरूप-गुण-प्रेम-वात्सल्य आदिके द्वारा श्रीकृष्णके मनको भी हर 
लेती हैं, अतः श्रीकृष्णकी हलादिनीशक्ति वूषभानुनन्दिनी श्रीराधा ही 
सज्जनोंके द्वारा 'हरा' नामसे कही जाती हैं, एवं गायी जाती हैं। 
इस प्रकार राधा-वाचक 'हरा' शब्दका सम्बोधनमें 'हरे' रूप बनता 
है॥६-८॥ 


महामन्त्रके 'कृष्ण' पदकी व्याख्या 


कृषिर्भूवाचकः शब्दो णश्च निर्वृतिवाचकः। 
तयोरैक्यं परं ब्रह्म कृष्ण इत्यभिधीयते॥९॥ 
'कृष' धातु आकर्षक, सत्तावाचक और 'ण' शब्द निर्वृति अर्थात्‌ 


आनन्दवाचक हें। इन दोनोंके एकतामय आनन्दस्वरूप सर्वाकर्षक 
परब्रह्म ही 'कृष्ण' नामसे अभिहित होते हैं॥९॥ 


ईश्वरः परमः कृष्णः सच्चिदानन्दविग्रहः। 
अनादिरादिर्गोविन्दः सर्वकारणकारणम्‌ ॥१०॥ 


स्वयं अनादि तथा सबके आदि और सब कारणोंके कारण, 
सच्चिदानन्द-विग्रहवाले परमेश्वर गोविन्द ही 'कृष्ण' नामसे कहे जाते 
हें॥१०॥ 

आनन्दैकसुखः श्रीमान्‌ श्यामः कमललोचनः। 
गोकुलानन्दनो नन्दनन्दनः कृष्ण ईर्यते। 
कृष्णशब्दस्य संबोधने कृष्ण॥११॥ 


एकमात्र आनन्दरसविग्रह एवं गोकुलको आनन्द देनेवाले, कमल- 
लोचन, नन्दनन्दन श्रीमान्‌ श्यामसुन्दर ही कृष्ण’ नामसे कहे जाते 
हैं। 'कृष्ण' शब्दके सम्बोधनमें 'कृष्ण' ऐसा रूप बनता है॥११॥ 


महामन्त्रके राम' पदकी व्याख्या 


राशब्दोच्चारणाद्देवि ! बहिरनिर्यान्ति पातकाः। 
पुनः प्रवेशकाले तु मकारश्च कपाटवत्‌॥१२॥ 


श्रीशङ्करजी पार्वतीके प्रति बोले कि हे देबि! राम' शब्दके पहले 
अक्षर 'रा' शब्दके उच्चारणसे समस्त पाप शरीरसे बाहर निकल 
जाते हैं, पुनः प्रवेश करनेके समय तो 'म' कार मुखके ऊपर 
किवाड़की तरह लग जाता है, अतः पाप पुनः प्रबेश नहीं कर 
पाते॥१२॥ 


रमन्ते योगिनोऽनन्ते सत्यानन्दे चिदात्मनि। 
इति रामपदेनादः परब्रह्माऽभिधीयते॥१३॥ 


योगिजन चिन्मय, अनन्त, सत्य और आनन्दस्वरूप जिस 
परतत्त्वमें रमण करते हें, वह परतत्त्व परं ब्रह्म ही राम' नामसे 
कहा जाता है॥१३॥ 


वैदग्धीसारसर्वस्वं मूर्तलीलाधिदैवतम्‌। 
Au रमयन्‌ नित्यं राम इरत्याभेधीयते॥१४॥ 


रसमयी लीलाके मूर्त्तिमान्‌ अधिष्ठातृदेब चतुरशिरोमणि रसिक- 
शेखर श्रीकृष्ण श्रीमती राधिकाको नित्य रमण कराते रहते हैं, अतः 
वे ही राम' नामसे कहे जाते हें॥१४॥ 

श्रीराधायाश्चित्तमाकृष्य रमते क्रीडतीति wr 
रामशब्दस्य संबोधने राम॥ 


तथा हि क्रमदीपिकायां चन्द्रं प्रति श्रीकृष्णः 
मम नामशतेनैव राधानाम Agua 
यः स्मरेत्तु सदा राधां न जाने तस्य किं फलम्‌॥१५॥ 


अथवा श्रीराधिकाके चित्तको अपनी ओर आकर्षित करके उनके 
साथ रमण करते हैं अर्थात्‌ क्रीड़ा करते हैं, अतः वे श्रीकृष्ण 
ही “राम' नामसे कहे जाते हैं। “राम' शब्दके सम्बोधनमें 'राम' ऐसा 
रूप बनता है। देखो, 'क्रमदीपिका' में चन्द्रमाके प्रति श्रीकृष्णने कहा 
है कि मेरे सैंकड़ों नामोंकी अपेक्षा राधा' नाम श्रेष्ठ है अर्थात्‌ 
मेरे नामका सैकड़ों बार जप करनेकी अपेक्षा श्रीराथाके नामका 
एक बार जप करना अधिक श्रेष्ठ है जो व्यक्ति, सदा सर्वदा श्रीराधाका 
स्मरण-कीर्तन करता है, उसे क्या फल मिलता है, इसे में भी 
नहीं जानता॥१५॥ 


पुनः महामन्त्रके प्रत्येक पदकी व्याख्या-- 


हरे-कृष्णस्य मनो हरतीति हरा राधा, तस्याः संबोधनने हे हरे। 
श्रीमती राधिका श्रीकृष्णके मनको हर लेती हैं, अतः वे ही ar 
नामसे कही जाती हैं। उसके सम्बोधनमें हे हरे' ऐसा रूप बनता 
है। 

कृष्ण-राधाया मनः कर्षतीति कृष्णः, तस्य संबोधने हे कृष्ण। 
जो श्रीराधाके मनको आकर्षित करते हैं, वे हैं श्रीकृष्ण। 'कृष्ण' 
शब्दके सम्बोधनमें 'हे कृष्ण' ऐसा रूप बनता हैं। 


हरे-कृष्णस्य लोकलज्जाधैर्यादि सर्व॑ हरतीति हरा राधा, तस्याः 
संबोधने हे हरे। श्रीराधिका, श्रीकृष्णके लोकलज्जा-धैर्य॑ आदि सबको 
हर लेती हैं। इस कारण वे 'हरा' कहलाती हैं। 'हरा' शब्दका सम्बोधनमें 
हे हरे' ऐसा रूप बनता है। 

कृष्ण_राधाया लोकलज्जाधैर्यादि सर्व॑ कर्षतीति कृष्णः, तस्य 
संबोधने हे कृष्ण। श्रीकृष्ण, राधिकाके लोकलज्जा-धैर्यादि सभीको 
आकर्षित कर लेते हैं। इसी कारण वे 'कृष्ण' कहलाते हैं। 'कृष्ण' 
शब्दका सम्बोधनमें 'हे कृष्ण' ऐसा रूप बनता है। 


कृष्णयत्र यत्र राधा तिष्ठति गच्छति वा तत्र तत्र सा पश्यति 
कृष्णो मां स्पृशति, बलात्‌ कञ्चुकादिकं सर्वं हरतीति कृष्णः, तस्य 
संबोधने हे कृष्ण। श्रीराधिका जहाँ-जहाँ हें अथवा जाती हैं, वे 
वहाँ-वहाँ देखती हैं कि श्रीकृष्ण मेरा स्पर्श कर रहे हें तथा बलपूर्वक 
मेरी कञ्चुकी आदिको आकर्षण कर रहे हैं। इसी कारण बे 'कृष्ण' 
कहे जाते हैं। 'कृष्ण' शब्दके सम्बोधनमें 'हे कृष्ण' ऐसा रूप बनता 


a 


कृष्ण-पुनर्हरषतां गमयति वनं कर्षतीति कृष्णः, तस्य संबोधने 
हे कृष्ण। वे श्रीराधाको हर्षित करते हें एवं बंशी बजाकर वृन्दाबनकी 
ओर आकर्षित करते हैं, इसीलिए 'कृष्ण' कहलाते हैं। 'कृष्ण' शब्दके 
सम्बोधनमें हे कृष्ण' ऐसा रूप बनता हे। 


हरे-यत्र कृष्णो गच्छति तिष्ठति वा तत्र तत्र पश्यति राधा 
ममाग्रे पार्श्वे सर्वत्र तिष्ठति विहरति इति हरा राधा, तस्याः संबोधने 
हे हरे। श्रीकृष्ण जिस स्थानमें जाते हैं या बैठते हैं, वे उस उस 
स्थानपर देखते हैं कि, श्रीराथा मेरे आमने-सामने, मेरे अगल-बगल 
चारों ओर विराजमान हें-सभी ओर विहार कर रही हें। अतएव 
वे 'हरा' कहलाती हें। 'हरा' शब्दके सम्बोधनमें 'हे हरे' ऐसा रूप 
बनता है। 


Rowe कृष्णं हरति स्वस्थानर्मभिसारयतीति हरा राधा, तस्याः 
संबोधने हे हरे। वे ही पुनः श्रीकृष्णको हरती हैं, अर्थात्‌ अपने 
सङ्केत-स्थानकी ओर श्रीकृष्णका अभिसार कराती हैं; अतः श्रीराधा 
ही ‘er aaa कही जाती हैं। जिसके सम्बोधनमें हे हरे' ऐसा 
सूप बनता है। 

हरे-कृष्णं वनं हरति वबनमागमयतीति हरा राधा, तस्याः संबोधने 
हे हरे। श्रीकृष्णको वनकी ओर हरती हैं, अर्थात्‌ वृन्दावनकी ओर 
हरण करती हैं; अतः श्रीराधा ही हरा' कहलाती हैं। जिसके सम्बोधनमें 
हे हरे' ऐसा रूप बनता है। 


राम-रमयति तां नर्मौनिरीक्षणादिनेति रामः, तस्य संबोधने हे राम। 
श्रीकृष्ण अपने हास-पारिहास, दर्शन आदिसे श्रीराधिकाको रमण कराते 
हैं अर्थात्‌ आनन्दित करते हें; अतः उनका ही नाम 'राम' है। 
जिसके सम्बोधनमें हे राम' ऐसा रूप बनता हैे। 


हरे-तात्कालिकं धैर्यावलंबनादिकं कृष्णस्य हरतीति हरा राधा, 
तस्याः संबोधने हे हरे। श्रीकृष्णके तात्कालिक धैर्य-अवलम्बन 
आदिको हरण कर लेती हैं, अतः श्रीराधा ही हरा' हें। जिसके 
सम्बोधनमें हे हरे' ऐसा रूप बनता है। 


राम-चुम्बन-स्तनाकर्षणालिङ्गनादिभिः रमते इति रामः, तस्य 
संबोधने हे राम। श्रीकृष्ण चुम्बन, स्तन-आकर्षण एवं आलिङ्गन 
आदिके द्वारा श्रीराधिकाके साथ रमण अर्थात्‌ क्रीड़ा करते हैं; अतः 
वे ही राम' नामसे कहे जाते हें। जिसके सम्बोधनमें हे राम' ऐसा 
सूप बनता है। 


राम-पुनस्तां पुरुषोचितां कृत्वा रमयतीति रामः, तस्य संबोधने 
हे राम। श्रीकृष्ण राधिकाको पुरुषाकार बनाकर उसके साथ पुनः 
रमण करते हैं, अतएव वे राम' नामसे कहे जाते हें। जिसके 
सम्बोधनमें 'हे राम' ऐसा रूप बनता है। 


राम-पुनस्तत्र रमते इति रामः, तस्य संबोधने हे राम। वहाँपर 
पुनः-पुनः उसी प्रकार रमण करते हैं, इसी कारण वे 'राम' नामसे 
कहे जाते हैं। जिसके सम्बोधनमें हे राम' ऐसा रूप बनता है। 


RO: Tard कृष्णस्य मनो हृत्वा गच्छतीति हरा राधा, तस्याः 
संबोधने हे हरे। रासलीलाके अन्तमें, पुनः श्रीकृष्णके मनको हर 

कर चली जानेवाली राधा ही 'हरा' नामसे कही जाती हें। जिसके 
सम्बोधनमें हे हरे' ऐसा रूप बनता है। 


हरे-राधाया मनो हत्वा गच्छतीति हरिः कृष्णः, तस्य संबोधने 
हे हरे। श्रीकृष्ण भी रासलीलाके अन्तमें, राधिकाके मनको हर कर 
चले जाते हैं, अतः वे ही हरि' कहलाते हैं। जिसके सम्बोधनमें 
हे हरे! ऐसा रूप बनता है। 


श्रीगोपाल गुरु गोस्वामी द्वारा विरचित 
महामन्त्र की व्याख्या समाप्त। 


श्रीरघुनाथदासगोस्वामिकृता 'महामन्त्र'-व्याख्या-- 


एकदा कृष्णविरहाद्‌ ध्यायन्ती प्रियसङ्गमम्‌। 
मनोवाष्पनिरासार्थं जल्पतीदं Here: u 


हरे कृष्ण हरे कृष्ण कृष्ण कृष्ण हरे हरे। 
हरे राम हरे राम राम राम हरे हरे॥ 


हे हरे--स्वनामश्रवणमात्रेण स्वमाधुर्येण च मच्चेतो हरसि। 

तत्र हेतुः हे कृष्ण इति। कृष्‌ शब्दस्य सर्वार्थः णश्च आनन्दस्वरूप 
इति स्वार्थे णः। सच्चिदानन्दस्वरूपक इति स्वीयेन सार्वदिकपरमानन्देन 
सर्वाधिकपरमानन्देन वा प्रलोभ्य इति भावः। 

ततश्च हे हरे-वंशीवादने मम धैर्यलज्जागुरुभयादिकमपि हरसि। 

ततश्च हे कृष्ण-स्वाङ्गसौरभेण मां स्वगृहेभ्यो वृन्दावनं 
प्रत्याकर्षसि। 

ततश्च हे कृष्ण-वनं प्रविष्टाया मे कंचुकीं सहसैवागत्य कर्षसि। 

ततश्च हे कृष्ण-स्वाङ्गलावण्येन सर्वाधिकानन्देन च मां प्रलोभ्य 
मत्‌ कुचौ कर्षसे (नखैराकर्षसे)। 

ततश्च हे हरे-स्वबाहुनिबद्ं मां पुष्पशय्यां प्रति हरसि। 

ततश्च हे हरे-तत्र निवेशिताया मे अन्तरीयमपि बलाद्धरसि। 

हे हरे अन्तरीयवसनहरणमिषेणात्मविरहपीडां सर्वामेव हरसि। 

ततश्च हे राम-स्वच्छन्दं मयि रमसे। 

ततश्च हे हरे-यदवशिष्टं मे किञ्चिद्‌ वाम्यमासीत्तदपि हरसि। 

ततश्च हे राम-मां रमर्यसि स्वस्मिन्‌ पुरुषायितार्मापे करोषि। 

ततश्च हे राम-रमणीयचूडामणे! तव नवीनवक्त्रमाधुर्यर्मापे 
निःशंक तदात्मानं तव रामणीयकं मन्रयनाभ्यां द्वाभ्यामेवाऽऽस्वाद्यते 
इति भावः। 

ततश्च हे राम-रमणं रमः, रमस्य भावः रामः; हे राम! तदा 
त्वं साक्षाद्‌ रमणाधिदेवभावरूपोऽप्राकृतकन्दर्प एव भ्वसि, अथवा न 
केवलं रमणरूपेणापि रमणकर्तुरमणप्रयोजकः किन्तु तद्वावरूपा 
रतिमूर्तिरेव त्वं भवसीति भावः। 

ततश्च हे हरे-मच्चेतनामृगीमपि हरसि, मामानन्दमूच्छिंतां 
करोषीति भावः। 

यतो हे हरे-सिंहस्वरूप! तदापि त्वं रतिकर्मणि सिंह इव 
महाप्रागल्भ्यं प्रकटयसीति भावः। 

एवंभूतेन त्वया प्रेयसा वियुक्ताऽहं क्षणर्मापे कल्पकोटिमिव 
यापयितुं कथं प्रभवामीति स्वयमेव विचारय इति नाम 
षोडशकस्याऽभिप्रायः। ततश्च नामभिश्चुम्बकैरिव कृष्णः कृष्णया 
सहसैवाऽऽकृष्टो मिलितपरमानन्द एव। तस्याः स्वसखीनां तत्परिवारवर्गस्य 
तद्धावसाधकानामर्वाचीनानार्मपे श्रीराधाकृष्णो मानसं संपूरयतः। 


इति श्रीरघुनाथदासगोस्वामिविरचिता 'महामन्त्र-व्याख्या समाप्ता। 


श्रीसच्चिदानन्दभक्तिविनोदठक्कुरउद्धृता 'महामन्त्र'-व्याख्या- 


हे हरे-मच्चित्तं हृत्वा भवबन्धनान्मोचय। हे हरे! मेरे चित्तको 
हरकर, मुझे भवबन्धनसे विमुक्त कर दीजिये। 


हे कृष्ण-मच्चित्तमाकर्ष। हे कृष्ण! मेरे चञ्चल चित्तको अपनी 
ओर आकर्षित कर लीजिये। 

हे हरे-स्वमाधुर्येण मच्चित्तं हर। हे हरे! अपने स्वाभाविक 
माधुर्यसे मेरा चित्त हर लीजिये। 


हे कृष्ण-स्वभक्तद्वारा भजनज्ञानदानेन मच्चित्त शोधय। हे कृष्ण! 
भक्तितत्त्ववेत्ता अपने भक्तके द्वारा अपने भजनका ज्ञान देकर मेरे 
चित्तको शुद्ध बनाइये। 


हे कृष्ण-नामरूपगुणलीलादिषु मन्निष्ठां कुरु। हे कृष्ण! अपने 
नाम-रूप-गुण-लीला आदिकोंमें मेरी निष्ठा उत्पन्न करा दीजिये। 


हे कृष्ण-रुचिर्भवतु मे। हे कृष्ण! आपके नाम-रूप-गुण-लीला 
आदिमें मेरी रुचि उत्पन्न हो जाये। 


हे हरे-निजसेवायोग्यं मां कुरु। हे हरे! मुझे आप अपनी सेवाके 
योग्य बना लीजिये। 


हे हरे-स्वसेवामादेशय। हे हरे! मुझे सेवाके योग्य बनाकर अपनी 
सेवाका आदेश दीजिये। 


हे हरे-स्वप्रेष्ठेन सह स्वाभीष्टलीलां श्रावय। हे हरे! अपने 
प्रियतम सहितकी गयी अपनी अभीष्ट लीलाओंका मुझे श्रवण 
कराइये। 


हे राम--प्रेष्ठया सह स्वाभीष्टलीलां मां श्रावय। हे राम! हे 
राधिकारमण ! प्रियतमा श्रीराथिकाके सहितकी गयी अपनी अभीष्ट 
लीलाओंको मुझे श्रवण कराइये। 


हे हरे-स्वप्रेष्ठेन सह स्वाभीष्टलीलां मां दर्शय। हे हरे! हे श्रीमती 
राधिके! आप मुझे अपने प्रियतम श्रीकृष्णके साथ अपनी अभीष्ट 
लीलाओंका दर्शन कराइये। 


हे राम-प्रेष्ठया सह स्वाभीष्टलीलां मां दर्शय। हे राम! हे 
राधिकारमण! आप मुझे अपनी प्रियतमाके साथ अपनी अभीष्ट 
लीलाओंको दर्शन कराइये। 

हे राम-नामरूपगुणलीलास्मरणादिषु मां योजय। हे राम! आप 
मुझे कृपया अपने नाम, रूप, गुण, लीला एबं स्मरण आदिमें नियुक्त 
कर लें। 


हे राम-तत्र मां निजसेवायोग्यं कुरु। हे राम! उस लीलामें मुझे 
अपनी सेवाके योग्य बना लीजिये। 


हे हरे-मां स्वाङ्गीकृत्य रमस्व। हे हरे! मुझे अङ्गीकार करके 
मेरे साथ रमण कीजिये अर्थात्‌ मुझे आनन्दित कीजिये। 


हे हरे-मया सह रमस्व। हे हरे! मेरे साथ रमण कीजिये अर्थात्‌ 
मेरे साथ विहार कीजिये। 


श्रीसच्चिदानन्द भक्तिव्रिनोद ठाकुर द्वारा श्रीचैतन्यशिक्षामृत आदि 
war उद्धत 'महामन्त्र' की व्याख्या समाप्त। 

नर हरिनाम set as TE हबे भवसागरे पार। 
धर रे श्रवणे नर हरिनाम सादरे चिन्तामणि उह सार॥ 


अरे भाई! अपने हृदयमें इस हरिनामका किञ्चित्‌ अनुभव कर 
पानेसे ही तुम भवसागरसे पार हो जाओगे। इसलिए तुम चिन्तामणिके 
भी सारस्वरूप इस हरिनामको अत्यधिक आदरपूर्वक अपनी 
श्रवणेन्द्रियमें धारण करो॥१॥ 


यदि कृत-पापि आदरे कभु मन्त्रक-राज श्रवणे करे पान। 
श्रीकृष्णचैतन्य at ea as git aq aq ae ati 


श्रीकृष्णचैतन्य महाप्रभु कहते हैं कि यदि कोई पापी व्यक्ति 
कभी एक बार भी आदरपूर्वक इस मन्त्रराज (महामन्त्र) का 
श्रबणेन्द्रिय द्वारा पान करता है, तो उसके दुर्गमसे दुर्गम पापोंका 
आध्यात्मिक, आधिदैविक तथा आधिभौतिक ताप सहित त्राण हो 
जाता है॥२॥ 


करह गीर-गुरु-वैष्णव-आश्रय लह नर हरिनाम-हार। 

संसारे नाम लइ सुकृति हऱया तरे आपामर दुराचार॥ 

अरे भाई! गुरु-वैष्णब और श्रीगौराङ्ग महाप्रभुका आश्रय ग्रहण 
करके तुम इस हरिनामरूपी हारको धारण करो। साधारणसे साधारण 
तथा दुराचारी ब्यक्ति भी इस नामके बलसे सुकृति सम्पन्न होकर 
संसारसे तर जाते हें॥३॥ 


इथे कृत-विषय-तृष्ण पहुँ-नाम-हारा यो धारणे श्रम-भार। 
कुतृष्ण जगदानन्द कृत-कल्मष कुमति रहल कारागार॥ 


विषयोंके प्रति प्रबल तृष्णा रखनेवाला कुतृष्ण, पापांमें लिप्त 
कुमति जगदानन्द केवल मैं ही श्रीहरिनामको त्यागकर अन्यान्य 
साधनोंमें लगे रहनेके कारण भारवाही बना हुआ हूँ, जिसके फलस्वरूप 
मैं अब तक भी इस संसाररूपी कारागारमें पड़ा हुँ॥४॥ 

(पदकल्पतरु। गौरपदतरङ्गिणी तरङ्ग १, उच्छ्वास २, पद ५९, पृष्ठ 
१५) 

हरे कृष्ण हरे कृष्ण कृष्ण कृष्ण हरे हरे। 
हरे राम हरे राम राम राम हरे हरे॥ 

शास्त्रोंमें श्रीभगवन्नामकी महिमाका प्रचुर वर्णन पाया जाता है। 
यहाँ उनमेंसे कुछको उद्धृत किया जा रहा है- 


नामका स्वरूप-- 
नाम चिन्तामणिः कृष्णश्चैतन्य-रसविग्रहः। 
पूर्णः शुद्रे नित्यमुक्तोऽभित्रत्वान्नामनामिनोः ॥१॥ 


(भर र सिर १/२/१०८) 


'कृष्णनाम' चिन्तार्मणिस्वरूप तथा स्वयं कृष्ण चैतन्य-रस-विग्रह, 
पूर्ण, मायातीत एवं नित्यमुक्त है, क्योंकि नाम और नामीमें भेद 
नहीं हैं॥१॥ 


कलियुगमें नामही सर्वासिद्धिदाता है- 
कलेदॉर्षनिधे राजन्नस्ति ह्येको महान्‌ गुणः। 
कीर्तनादेव कृष्णस्य मुक्तसङ्गः परं व्रजेत्‌॥२॥ 


हे राजन्‌! कलियुग दोषोंका खजाना है, फिर भी इसमें एक 
बहुत बड़ा गुण है। बह गुण यही है कि कलियुगमें भगवान्‌ श्रीकृष्णका 
सङ्कीर्तन करनेमात्रसे ही समस्त आसक्तियाँ छूट जाती हैं और 
भगवान्‌की प्राप्ति हो जाती है॥२॥ 


कृते यद्ध्यायतो विष्णुं त्रेतायां यजतो मखैः। 
द्वापरे परिचर्यायां कलौ तद्धरिकीर्त्तनात्‌॥३॥ 


(AST १२/३/५१-५२) 
सत्युगमें भगवानके ध्यानके द्वारा, त्रेतामें बड़े-बड़े यज्ञोंके द्वारा 
उनकी आराधना करनेसे और द्वापरमें विधिपूर्वक उनकी पूजासे जो 
फल मिलता है, बह कलियुगमें केवल भगवन्नामका कीर्तन करनेसे 
अनायास ही प्राप्त हो जाता है॥३॥ 

ध्यायन्‌ कृते यजन्‌ ञज्ञैस्त्रेतायां द्वापरेऽर्चयन्‌। 
यदाप्नोति तदाप्नोति कलौ सङ्घीर्त्यं केशवम्‌॥४॥ 


(पाद्योत्तर खण्डके «rd अध्यायमें) 


सत्ययुगमें ध्यानके द्वारा, त्रेतामें यज्ञोंका अनुष्ठान करनेसे तथा 
द्वापरमें परिचयाके द्वारा जो फल प्राप्त होता है, कलियुगमें एकमात्र 
हरिनाम-कीर््तत करनेसे ही वह फल प्राप्त हो जाता है॥४॥ 


कलिकाले नामरूपे कृष्ण अवतार। 
नाम हैते हय सर्व जगत्‌-निस्तार॥ 


नाम बिना कलिकाले नाहि आर धर्म। 
सर्वमन्त्रसार नाम एइ शास्त्र मर्म॥५॥ 
(चैः चः आः १७/२२, ७/७४) 


कलियुगमें श्रीकृष्ण ही नामके रूपमें अवर्तारेत हुए हैं। नामसे 
ही समस्त जगतका उद्धार होता है। कलियुगमें नामके बिना और 
कोई धर्म नहीं हैं। समस्त मन्त्रोंका सार हरिनाम है, यही सभी शास्त्रोंका 
मर्म॑ है॥५॥ 


नाम-माहात्म्य-वर्णनमें प्राचीन आचार्यवृन्द- 
अंहः संहरतेऽख्िलं सकृदुदयादेव-सकल-लोकस्य। 
तरणिरिव तिमिर-जरलधिं जरयति जगन्मङ्गलं हरेर्नाम॥६॥ 


(पद्यावली १६ संख्याधृत श्रीधरस्वामीकृत श्लोक) 


जगन्मङ्गल हरिनामकी जय हो। जिस प्रकार सूर्य उदित होकर 
अन्धकारका विनाश करता हे, उसी प्रकार हरिनाम एकबार मात्र 
उदित होनेपर लोगोंके समस्त पापोंका नाश कर देता हे॥६॥ 


आकृष्टिः कृतचेतसां सुमनसामुच्चाटनं चांहसा- 
माचण्डालममूकलोकसुलभो वश्यश्च मुक्तिश्रियः। 
नो दीक्षां न च सत्क्रियां न च पुरश्चयां मनागीक्षते 
मन्त्रोऽयं रसनास्पृगेब फलति श्रीकृष्णनामात्मकः॥७॥ 
(पद्यावली १८) 

त्रिगुणातीत मुक्त कुलोंके चित्तके आकर्षकस्वरूप, चाण्डालसे 
वाक्शक्तिमान्‌ व्यक्ति तकको सुलभ, मुक्तिरूप ऐशवर्यको वशमें 
करनेवाला, ta श्रीकृष्णनामस्वरूप “महामन्त्र' जिह्वापर स्पर्श करते 
ही फल प्रदान करता है, दीक्षादि सत्कार्य या पुरश्चरण-इन सबकी 
किञ्चितमात्र भी अपेक्षा नहीं करता॥७॥ 


ब्रह्म साक्षात्कारकी अपेक्षा नामोच्चारणकी महिमा अधिक हे- 

यद्ब्रह्म-साक्षात्‌-कृति-निष्ठयापि विनाशमायाति विना न भोगैः। 
अपैति नाम-स्फुरणेन तत्ते प्रारब्ध कर्मेति विरौति वेदः॥८॥ 
(श्रीरूपगोस्वामीकृत श्रीकृष्णनाम-स्तोत्रका चौथा श्लोक) 


हे नाम प्रभो! अवच्छिन्न तैलधारावत्‌ ब्रह्म चिन्ताके द्वारा 
ब्रह्म-साक्षात्कारकी निष्ठा प्राप्त करनेपर भी जिस प्रारब्ध कर्मको 
भोगना ही पड़ता है, बह प्रारब्ध कर्म आपकी स्मूर्तिमात्रसे अर्थात्‌ 
भक्तोंकी जिह्वापर स्फुरण होनेमात्रसे विनष्ट हो जाता है। इस बातको 
वेद उच्चस्वरसे पुनः-पुनः कहते हैं॥८॥ 


नामकीर्त्तनकी श्रेष्ठता- 
अघच्छित्‌-स्मरणं विष्णोर्व्यासेन साध्यते। 
ओष्ठस्पन्दनमात्रेण कीर्त्तनस्तु ततो वरम्‌॥९॥ 
(ह° भ° विः ११/२३६, वैष्णव चिन्तामणिवाक्य) 


विष्णुका स्मरण पापोच्छेदक होनेपर भी वह प्रचुर यत्न द्वारा 
ही पूरा होता है। किन्तु ओष्ठ स्पन्दनमात्रसे (अनायास ही) जो 
विष्णुका कीर्तन होता है, वह स्मरणसे भी श्रेष्ठ है। (क्योंकि, इस 
प्रकार नामकीर्तन अथवा नामाभासके द्वारा ही संसार बन्धनसे मुक्त 
हुआ जा सकता है)॥९॥ 


ध्यान-पूजादिसे नामकीर्त्तनकी श्रेष्ठता- 
जयति जरयति नामानन्दरूपं मुरारे- 
विरमि्तनिजधर्मध्यानपूजादियत्नम्‌ । 

कथमपि सकुदात्तं मुक्तिदं प्राणिनां यत्‌ 
परमममृतमेकं जीवनं भूषणं मे॥१०॥ 
(बुः भाः १/१/९) 


जिसके द्वारा निजधर्म, ध्यान और पूजादि चेष्टाका अन्त हो 
जाता है, ऐसे आनन्दस्वरूप मुरारीके नामकी जय हो, जय हो। 
यह नाम जिस किसी भी प्रकारसे लिए जानेपर (नामाभासमात्रसे 
ही) प्राणियोंको मुक्ति प्रदान करता है एबं यही एकमात्र परम 
अमृतस्वरूप है, यह मेरा जीवन एवं भूषण है॥१०॥ 


येन जन्मशतैः पूर्व॑ वासुदेवः समर्चितः। 
तन्मुखे हरिनामानि सदा तिष्ठन्ति भारत॥११॥ 


(हः भः विः ११/२३७ शस्त्रवाक्य) 


हे भरतवंश श्रेष्ठ! जिन्होंने शत-शत वर्ष पूर्व जन्मोंमें उचित 
(सम्यग्‌) रूपसे वासुदेवका अर्चन किया है, उनके मुखमें ही श्रीहरिका 
नाम नित्यकाल विराजमान रहता है॥११॥ 


नाममें देशकाल आदिका नियम नहीं है- 
न देशनियमो राजन्‌ न कालनियमस्तथा। 
बिद्यते नात्र सन्देहो विष्णोर्नामानुकीर्त्तने॥१२॥ 


कालोऽस्ति दाने यज्ञे च स्नाने कालोऽस्ति सज्जपे। 
विष्णु: we कालो नास्त्यत्र पृथिवीतले॥१३॥ 


(हः भः विः ११ विः २०६ संख्याधृत वैष्णव चिन्तामणि वाक्य) 

हे राजन्‌! विष्णुके नाम-कीर््तनके विषयमें कोई देश अथवा 
कालका नियम नहीं है, यह निसन्देहपूर्वक कहा जाता है। दान, 
यज्ञ और अन्यान्य जपमें काल नियमका विचार है, किन्तु इस 
पृथ्वीपर विष्णु नामके सङ्कीर्तनमें किसी भी काल और नियमका 
विधान नहीं है॥१२-१३॥ 

न देशनियमस्तस्मिन्‌ न कालनियमस्तथा। 
नोच्छिष्टादौ निषेधोऽस्ति श्रीहरेनाम्निलुब्धक ॥१४॥ 
(हः भः विः ११ विः २०२, विष्णुधर्मोत्तरवाक्य) 


हे लुब्धक! श्रीहरिके नाम-कीर्त्तनके विषयमें देश और कालका 
नियम नहीं है। उच्छिष्ट मुखसे अथवा किसी भी प्रकारकी अशुचि 
अवस्थामें भी नामकीर््तन करना निषिद्ध नहीं है॥१४॥ 


मधुर-मधुरमेतन्मङ्गलं मङ्गलानां 
सकलनिगमवल्ली-सत्फलं चित्स्वरूपम्‌। 

सकृदपि परिगीतं श्रद्या हेलया वा 

भृगुवर नरमात्रं तारयेत्‌ कृष्णनाम॥१५॥ 

(हः भः विः-१९ वि--२३४ संख्याधृत स्कन्दपुराण वाक्य) 


हरिनाम सब प्रकारके मङ्गलोंमें श्रेष्ठ मङ्गलस्वरूप हैं, मधुरसे 
भी सुमधुर हैं। वे निखिल श्रुति-लताओंके चिन्मय सुपक्वफल हैं। 
हे भार्गवश्रेष्ठ ! श्रद्धासे हो अथवा अवहेलनासे, मनुष्य यदि स्पष्ट 
रूपसे एकबार भी निरपराध होकर 'कृष्ण' नामका उच्चारण करे, 
तो वह नाम उसी समय मनुष्यको तार देता है॥१५॥ 


सभीके लिए 'नामसङ्कीर्तन साधन और साध्य है- 
एतन्निर्विद्यमानानामिच्छतामकुतोभयम्‌ । 
योगिनां नृप निर्णीतं हरेनामानुकीर्त्तनम्‌॥१६॥ 


(श्रीमद्भाः २।१।११) 


हे राजन्‌! निर्वेद प्राप्त, ऐकान्तिक भक्त, स्वर्ग और मोक्ष आदिकी 
अभिलाषा रखनेबाले तथा आत्माराम योगियों आदि सभीके लिए 
श्रीहरिके नामका पुनः-पुनः कीर्तन तथा स्मरण करना ही परम 
साधन और साध्य है। पूर्ववर्ती आचार्योने ऐसे ही स्थिर सिद्धान्तकी 
घोषणा की है॥१६॥ 

श्रीहरिनाम 
(सच्चिदानन्द श्रील भक्तिविनोद ठाकुर द्वारा लिखित) 


भवसमुद्र बडा ही दुस्तर है। परमेश्वरकी कृपाके बिना इसे पार 
करना कठिन ही नहीं, असम्भव है। जीव जड़से श्रेष्ठ होनेपर भी 
स्वभावतः दुर्बल और पराधीन है। भगवान्‌ ही जीवोंके एकमात्र 
रक्षक, पालक और त्राता हैं। जीव अणु-चैतन्य हैं, अतएव परम 
चैतन्य भगवानके अधीन और सेवक हैं। परम चैतन्य परमेश्वर 
ही जीवोंके आश्रय हैं। यह जड़-जगत्‌ माया द्वारा रचित है। इस 
जड़-जगतमें जीवोंकी स्थिति ठीक उसी प्रकार है, जिस प्रकार अपराधी 
व्यक्तिकी स्थिति कारागारमें होती है। भगवान्से विमुख होनेके कारण 
जीव मायाके संसारमें चक्कर काट रहे हैं। भगवत्‌-विमुख जीवोंको 
बद्ध जीव कहते हैं; क्योंकि वे माया द्वारा बँधे हुए होते हैं। इसके 
विपरीत जो जीव भगवानके अनुगत होते हैं, वे मायासे मुक्त होते 
हैं। ऐसे जीवोंको मुक्त जीव कहते हैं। इस प्रकार अवस्था भेदसे 
अनन्त जीव दो भागोंमें विभक्त हैं-बद्ध जीव और मुक्त जीव। 

बद्ध जीव साधन द्वारा भगवानकी कृपा प्राप्तकर, मायाकी सुदृढ़ 
रज्जुको तोड़नेमें समर्थ होते हैं। हमारे महामहिम (अतिशय 
महिमान्वित) महर्षियोंने अनेक छान-बीनके पश्चात्‌ तीन प्रकारके 
साधन स्थिर किये हैं-कर्म, ज्ञान और भक्ति। 

वर्णाश्रमधर्म, यज्ञ, तपस्या, दान, व्रत, योग-इन्हें शास्त्रोंमें कर्माङ्ग 
कहा गया है। इन बिभिन्न कर्मोके भिन्न-भिन्न फल भी उन शास्त्रोंमें 
कहे गये हैं। उन फलोंका पृथक्‌-पृथक्‌ विचार करनेपर पता चलता 
है कि स्वर्ग-भोग, मृत्युलोकका भोग, रोगशान्ति तथा उच्च कर्म 
करनेके सुअवसरकी प्राप्तये ही उनके प्रधान फल हैं। इनमेंसे 
उच्च कर्म करनेके सुअवसरकी प्राप्ति रूप फलको पृथक कर देनेपर 
शेष समस्त प्रकारके फल मायिक प्रतीत होते हैं। स्वर्ग-भोग, 

मर्त्यसुखभोग, ऐश्वर्य आदि फल-जिन्हें जीव कर्म द्वारा प्राप्त करते 
हैं-सभी नश्वर हैं। ये सभी भगवानके कालचक्रमें पड़कर विनष्ट 
हो जाते हैं। इन फलोंके द्वारा मायाका बन्धन खुलना तो दूर रहे, 
इनसे और भी अधिक रूपमें कर्म वासनाएँ उत्पन्न होती हैं, जो 
माया-बन्धनको और भी अधिक सुटूढ़ कर देती हैं। उच्च कर्मोंका 
सुयोगरूप फल भी निरर्थक ही होता है, यदि उच्च कर्म वास्तवमें 
न किये जायें। श्रीमद्ागततमें इस प्रकार कहते हैं- 


धर्मः स्वनुष्ठितः पुंसां विष्वक्सेनकथासु यः। 
नोत्पादयेद्‌ यदि रतिं श्रम एव हि केवलम्‌॥ 


वर्णाश्रमधर्मका ठीक-ठीक अनुष्ठान करनेपर भी यदि मनुष्यके 
eat श्रीभगवान्‌ और भागवतकी महिमाके श्रबण-कीर्त्तनके प्रति 
रुचि उत्पन्न न हो तो इस प्रकारका अनुष्ठान केवल श्रम ही है। 

वर्णाश्रमधर्मका मूल तात्पर्यं यह है कि स्वभावके अनुसार 
सांसारिक और शारीरिक कर्मोके विभाग द्वारा मनुष्य सहजसे सहज 
रूपमें संसार और शरीर-यात्राका निर्वाह कर सके। ऐसा होनेसे 
हरिकथाके अनुशीलनके लिए पर्याप्त समय मिलेगा। यदि कोई मनुष्य 
वर्णाश्रमधर्मका उत्तम रूपसे पालन तो करता है, परन्तु हरि-कथामें 
उसकी रुचि नहीं होती, तो उसका सारा धर्मानुष्ठान व्यर्थका परिश्रम 
ही हो जाता है। कर्म द्वारा निश्चित रूपमें भवसमुद्रको पार नहीं 
किया जा सकता-इसे मैंने संक्षेपमें बतलाया। 

ज्ञानको भी उच्च गति प्राप्त करनेमें साधन बतलाया गया है। 
ज्ञानका फल आत्मशुद्धि है। आत्मा जड़ातीत वस्तु है; परन्तु इस 
तत्त्वको भूलकर जीव जड़ाश्रित होकर कर्म-मार्गमें भटक रहे हैं। 
ज्ञान-चर्चा द्वारा यह जाना जाता है कि मैं जड़ नहीं-चित्‌-वस्तु 
हूँ। ऐसा ज्ञान स्वभावतः नैष्कर्म्यं कहलाता है। इसका कारण यह 
है कि इसमें चित्‌-वस्तुका कुछ-कुछ ज्ञान रहनेपर भी चित्‌-वस्तुका 
नित्यधर्म-जो चिदास्वादन है, प्रारम्भ नहीं होता। इस अवस्थाको 
प्राप्त हुए जीव आत्माराम कहलाते हैं। परन्तु जब चिदास्वादनरूप 

चित्‌-क्रिया प्रारम्भ हो जाती है, तब नैष्कर्म्यं नहीं रहता। इसलिए 
देवर्षि श्रीनारदने कहा है- 


नैष्कर्म्यमप्यच्युत-भाववर्जितं 
न शोभते ज्ञानमलं निरञ्जनम्‌। 


अर्थात्‌ नैष्कर्म्यूप निर्मल ज्ञान भी भगवानूकी भक्तिसे स्निग्ध 
न होनेपर नितान्त उपेक्षणीय होता है। 
श्रीमद्भागवतमें और भी कहते हैं- 


आत्मारामश्च मुनयो निर्ग्र॑न्थाऽप्युरुक्रमे। 
कुर्वन्त्यहैतुकों भक्तिमित्थम्भूतगुणो हरिः॥ 


परम चैतन्य हारिमें एक ऐसा असाधारण गुण है, जो समस्त 
जड़मुक्त आत्माराम जीवोंको भी आकर्षणकर अपनी भक्तिमें लगा 
देता है। 

अतएव कर्म उच्च कर्मका सुअवसर प्रदानकर और ज्ञान अपना 
नैष्कर्म्य-स्वरूप परित्यागऊर जब भक्तिसाधन करानेमें नियुक्त होते 
हैं, तभी कर्म और ज्ञानको साधनाङ्ग कहा जा सकता है। उनकी 
स्वयं कोई साधनाङ्गता स्वीकृत नहीं है। इसलिए केवल भक्तिको 
ही साधन कहा गया है। कर्म और ज्ञान भक्तिके अधीन होनेपर 
कहीं-कहीं साधनके रूपमें माने गये हैं, परन्तु भक्ति स्वभावतः ही 
साधन-स्वरूप है। इस विषयमे श्रीमद्भागततका निर्णय स्पष्ट है 


न साधयति मां योगो न सांख्यं धर्म उद्भछा। 
न स्वाध्यायस्तपस्त्यागो यथा भक्तिर्ममोर्जिता॥ 


हे उद्धव! कर्मयोग, सांख्योग, वणश्रिमधर्म, बेद-पाठ, तपस्या 
या वैराग्य मुझे प्रसन्न नहीं कर पाते, केवलमात्र तीब्र भक्ति ही 
मुझे प्रसन्न करनेमें समर्थ है। 

भगवानको प्रसन्न करनेके लिए भक्तिके अतिरिक्त और कोई 
भी उपाय नहीं है। साधनभक्ति नौ प्रकारकी होती है-श्रबण, कीर्त्तन, 

स्मरण, पादसेवन, अर्चन, वन्दन, दास्य, सख्य और आत्मनिवेदन। 
इनमेंसे श्रबण, aR और स्मरण-ये तीन प्रधान साथनाङ्ग हैं। 
भगवानूके नाम, रूप, गुण और लीला-इन चारों विषयोंका ही 
श्रवण, कीरत्तत और स्मरण होता है। इनमें भी श्रीनाम ही आदि 
और सर्व॑ बीज-स्वरूप हैं। अतएव हरिनाम ही सब प्रकारकी 
उपासनाओंके मूल हैं। शास्त्रोंमें कहते हैं- 


हरेर्नाम हरेर्नाम हरेनामैव केवलम्‌। 
कलौ नास्त्येव नास्त्येव नास्त्येव गतिरन्यथा॥ 


कलियुगमें हरिनामके अतिरिक्त जीवोंकी दूसरी गति नहीं है। 
'कलिकाल' शब्द द्वारा यह समझना होगा कि सभी समयोंमें हरिनामके 
बिना जीवोंकी गति नहीं है। विशेष रूपमें कलियुगमें दूसरे-टूसरे 
मन्त्रादि साधन दुर्बल होनेके कारण केवल हरिनामका ही अवलम्बन 
करना उचित है, क्योंकि हरिनाम सबसे अधिक वीर्यशाली हैं। 
हरिनामके सम्बन्धमें पव्यपुराणमें इस प्रकार लिखा गया है 


नाम चिन्तामणिः कृष्णश्चैतन्यरसविग्रहः। 
पूर्णः शुद्रे नित्यमुक्तोऽभिन्नत्वात्रामनामिनोः॥ 


श्रीजी गोस्वामी इस श्लोककी व्याख्या करते हए लिखते हैं- 
एकमेव सच्चिदानन्द-रसादिरूपं तत्त्वं द्विधाविरभूर्तमित्यर्थः। 


श्रीकृष्णतत्त्व अद्य सच्चिदानन्दस्वरूप हैं। उनका दो रूपोमें 
आविर्भाव होता है-(१) नामीके रूपमें श्रीकृष्णविग्रह तथा (२) 
नामके रूपमें श्रीकृष्णनाम। इसका मूलतत्त्व यह है कि श्रीकृष्ण 
सर्वशक्तिमान हैं। शक्तिमान पुरुषके समस्त प्रकाश ही उनकी शक्तिके 
प्रकाश हैं। शक्ति ही अपने आधाररूप पुरुषको दूसरेके निकट प्रकाश 
करती है। शक्तिके दर्शन-प्रभाव द्वारा कृष्णरूप प्रकाशित होता है 
और आह्वय-प्रभाव द्वारा कृष्णनाम विज्ञापित होता है। अतएव 
कृष्णनाम चिन्तार्मणि-स्वरूप, कृष्ण-स्वरूप और चैतन्य-रस विग्रह 

स्वरूप हैं। नाम सर्वदा पूर्णस्वरूप हैं अर्थात्‌ उनमें विभक्तियोंके 
योगसे “कृष्णाय नारायणाय” इत्यादि मन्त्रादि निर्माणकी अपेक्षा नहीं 
होती। कृष्णनाम उच्चारित होते ही चित्तत्त्वमें कृष्ण-रस अकस्मात्‌ 
उदित हो पड़ता है। नाम सदा विशुद्ध होते हैं अर्थात्‌ वे जड़ीय 
अक्षरोंकी भाँति जड़ाश्रय नहीं होते। नाम केवल चैतन्य रसमात्र 
हैं। नाम सदा मुक्त होते हैं, अतएव नित्यमुक्त हैं, वे कभी भी 
ss Pat आदिसे उत्पन्न नहीं होते। जिन्होंने नाम-रसका पान किया 
है, वे ही केवल इस व्याख्याको समझनेमें समर्थ हो सकते हैं। 
जो नाममें जड़त्वकी कल्पना करते हैं, स्वयं चैतन्यरसास्वादन करनेमें 
असमर्थ हैं, वे इस व्याख्यासे सन्तुष्ट नहीं हो सकते। यदि यह 
कहो कि हम निरन्तर जो नाम-उच्चारण करते हैं, वह जड़ीय 
अक्षरोंको आश्रय करके हुआ करता है; ऐसी दशामें नामको जड़से 
उत्पन्न वस्तु न कहकर नित्य मुक्त कैसे कहा जा सकता है? इस 
बहिर्मुख तकके उत्तरमें श्रीरूप गोस्वामी कहते हैं- 


अतः श्रीकृष्णनामादि न भवेद्‌ ग्राह्यामिन्द्रियैः। 
सेवोन्मुखे हि जिह्वादौ स्वयमेव स्फुरत्यदः॥ 


प्राकृत सस्तु ही प्राकृत इन्द्रियग्राह्य होती है। कृष्णनाम अप्राकृत 
हैं। अतएव वे कदापि प्राकृत इन्द्रियग्राह्य नहीं हैं। तब जो नाम 
जिह्वासे प्रकाशित होता है, वह केवल आत्माके अप्राकृत आनन्दकी 
तदुपयोगी इन्द्रियमें स्फूर्तिमात्र है। भक्त जिस समय आत्माकी अप्राकृत 
रसनासे कृष्णनाम उच्चारण करते हैं, उस समय वह उच्चरित 
परमतत्त्व प्राकृत रसनापर आविर्भूत होकर नृत्य करने लगता है। 
आनन्दसे हास्य, स्नेहसे क्रन्दन, प्रीतिसे नृत्य जिस प्रकार अप्राकृत 
रसकी इन्द्रियों तक व्याप्ति होती हैं, उसी प्रकार श्रीकृष्णनाम-रसकी 
रसना तक व्याप्ति होती है। प्राकृत रसनासे कृष्णनाम उत्पन्न नहीं 
होता। साधन कालमें जिस नामका अभ्यास किया जाता है, वह 
यथार्थ नाम नहीं है। उसे छायानाम अथवा नामाभास कहा जा सकता 

है। नामाभास करते-करते क्रमोन्नति द्वारा बहुधा अप्राकृत नाममें 
रुचि होती देखी गयी है। बाल्मीकि और अजामिलके जीवन-चरित्र 
इस विषयमें ज्वलन्त gerd Zé! 

जीवकी नाममें रुचि न होनेका कारण अपराध है। जो 
अपराधरहित होकर कृष्णनाम ग्रहण करते हैं, उनके हृदयमें 
चैतन्यरस-विग्रहरूप अप्राकृत श्रीहरिनामका उदय होता है। अप्राकृत 
नामका उदय होनेपर हृदय प्रफुल्लित हो उठता हे, नेत्रोंसे 
अश्रुधारा-प्रवाहित होने लगती है तथा शरीरमें सात्त्विक विकार 
आविर्भूत होने लगते हैं। अतएव श्रीमद्ागनतमें ऐसा कहा गया 
हर 


तदश्मसारं हृदयं वतेदं यद्गृह्यमाणैहरेनामधेयैः । 
न विक्रियेताथ यदा विकारो नेत्रे जलं गात्ररुहेषु हर्षः ॥ 


जीव जिस समय हरिनाम ग्रहण करते हैं, उस समय उनका 
हृदय निश्चित रूपमें विकृत होगा, आँखोंसे निश्चय ही अश्रुधारा प्रबाहित 
होगी तथा शरीरमें अवश्य ही रोमाञ्च होगा। जो कृष्णनाम उच्चारण 
तो करते हैं, परन्तु उनमें ऐसे विकार लक्षित नहीं होते, उनका 
हृदय अपराधके कारण अतिशय कठोर हो चुका है-एऐसा समझना 
चाहिये। 

निरपराध होकर हरिनाम लेना साधकका नितान्त कर्त्तव्य है। 
अतएव अपराधसे बचनेके लिए अपराध कितने प्रकारके हैं, इसका 
ज्ञान होना आवश्यक है। 

शास्त्रोंमें हरिनामके सम्बन्धमें दस प्रकारके आपराधांका उल्लेख 
है-(१) साधु-निन्दा, (२) शिव आदि देवताओंको भगवान्से पृथक्‌ 
स्वतन्त्र मानना, (३) गुरुकी अवज्ञा करना, (४) वेदादि सत्‌- 
शास्त्रोंकी निन्दा करना, (५) हरिनाम-माहात्म्यको केवलमात्र प्रशंसा 
समझना, (६) हरिनाममें अर्थ कल्पना अर्थात्‌ कृष्ण, राम आदि 
नाम कल्पित हैं, ऐसी धारणा रखना, (७) नामके बलपर पाप 
करना, (८) दूसरे-दूसरे शुभ कर्मोके साथ हरिनामको समान समझना, 

(९) अश्रद्वालु व्यक्तिको हरिनामका उपदेश करना और (१०) 
नामका माहात्म्य श्रवण करके भी उसके प्रति अविश्वास रखना। 

साधुभक्तोंके प्राते अश्रद्धा प्रकाश करनेसे तथा साधु-चरित्र 
महाजनोंकी निन्दा करनेसे हरिनामके प्रति अपराध होता हे। अतएव 
जो हरिनामका आश्रय ग्रहण करेंगे, उन्हें सर्वप्रथम वैष्णब-अवज्ञाकी 
प्रवृत्तिको सर्वतोभावेन परित्याग करना चाहिये। वैष्णवोंके कार्योके 
प्रति सन्देह होनेपर साथ-ही-साथ निन्दा न करके उसका तात्पर्य 
अनुसन्धान करनेकी चेष्टा करनी चाहिये। अतएव साधुजनोंके ऊपर 
श्रद्धा करना ही कर्त्तव्य है। 

शिव आदि देवताओंको भगवान्से पृथक समझना नामापराध 
कहा गया है। भगवत्‌-तत्त् एक और अद्वितीय है। शिव आदि 
देवताओंकी भगवानसे पृथक्‌ स्वतन्त्र कोई सत्ता नहीं है। शिव आदि 
देवताओंको भगवानका गुणावतार अथवा भगवद्भक्त मानकर सम्मान 
करनेसे भेदज्ञान नहीं रहता। जो लोग महादेवको एक पृथक्‌ अर्थात्‌ 
स्वतन्त्र देवता मानकर शिव और विष्णुकी पूजा करते हैं, वे 
महादेवरकी भगवत्ता स्वीकार नहीं करते हैं। इससे वे विष्णु और 
शिव दोनोंके प्रति अपराधी हो पड़ते हैं। जो हरिनाम करते हैं, 
उन्हें इस प्रकारके भेद-ज्ञानका भली प्रकार त्याग करना चाहिये। 

गुरुदेवकी अवज्ञा करना एक नामापराध है। जो नाम-तत्त्वकी 
सर्वोत्तमताकी शिक्षा देते हैं, उन्हें आचार्यरूपी भगवत्‌-प्रेष्ठ समझना 
चाहिये। उनके प्रति दूढ़भक्ति करके हरिनाममें अचला श्रद्धा प्राप्त 
करनी चाहिये। 

कर्दापि सत्शास्त्रोंकी निन्दा नहीं करनी चाहिये। वेदादि शास्त्रामें 
भागवत धर्मका वर्णन है-श्रीनामका बहुत ही माहात्म्य बतलाया 
गया है। उन शास्त्रोंकी निन्दा करनेसे हारिनामापराध होता है। वेद 
आदि शास्त्रोमें सर्वत्र ही हरिनामका माहात्म्य बतलाया गया है- 


वेदे रामायणे चैव पुराणे भारते तथा। 
आदावन्ते च मध्ये च हरिः सर्वत्र गीयते॥ 

इस प्रकारके सत्शास्त्रोंकी निन्दा करनेसे हारिनाममें किस प्रकार 
प्रीति हो सकती है? 

कुछ लोग ऐसा समझते हैं कि वेदादि शास्त्रोंमें हरिनामका जो 
माहात्म्य वर्णन किया गया है, वह केवल नामकी प्रशंशामात्र है। 
जिनकी ऐसी धारणा है, वे नामापराधी हैं। ऐसे लोग हरिनाम करके 
भी हरिनामका वास्तविक फल प्राप्त नहीं कर पाते। एसे लोग 
यह समझते हैं कि जिस प्रकार कर्मकाण्डमें रुचि उत्पन्न करनेके 
लिए कर्मकाण्डकी बढ़ा चढ़ाकर प्रशंसा की गयी है, उसी प्रकार 
शास्त्रोंमें हरिनामकी भी बढ़ा-चढ़ा कर फल-श्रुति दी गयी है। ऐसा 
समझनेवाले बड़े दुभागे हैं। इसके विपरीत भाग्यवान्‌ व्यक्तियोंका 
विशवास इस प्रकार होता है- 


एतन्निर्विद्यमानानामिच्छतामकुतोभयम्‌ । 
योगिनां नृप निर्णीतं हरेर्नामानुकीर्त्तनम्‌॥ 


संसारसे निर्वेद प्राप्त सब प्रकारके भयोंसे छुटकारा पानेकी इच्छा 
रखनेवाले योगीके लिए हरिनामका कीर्तन ही एकमात्र कर्त्तव्य 
है-ऐसा विशवास करनेवाले व्यक्ति ही हरिनामका वास्तविक फल 
प्राप्त करते हैं। 

नामाभास और नामका भेद नहीं समझकर कुछ लोग ऐसा समझते 
हैं कि नाम अक्षरमय है। अतएव श्रद्धा नहीं रहनेपर भी नाम लेनेसे 
फल होगा ही। वे लोग अजामिलका दृष्टान्त देते हें तथा “सांकेत्यं 
पारिहास्यं वा” आदि शास्त्र-चचनोंका उदाहरण प्रस्तुत करते हैं। 
यह बात तो पहले ही बतलायी जा चुकी है कि हरिनाम 
चैतन्यरसविग्रह हैं तथा प्राकृत इन्द्रियग्राह्य नहीं हैं। अतएव निरपराध 
होकर नामाश्रय नहीं करनेसे नामका फलोदय सम्भव नहीं है। जो 
अश्रद्धापूर्वक नामोच्चारण करते हैं, उनके लिए नामका फलोदय 
सम्भव नहीं है। अश्रद्धालु व्यक्तियोंके नामोच्चारणका फल यह होता 
है कि कुछ दिनोंमें उनकी नामके प्रति श्रद्धा उत्पन्न हो सकती 
है। इसलिए अश्रद्वापूर्वक अर्थवाद करके नामको जड़ात्मक अक्षर 

रूपमें जो कर्मकाण्डका अङ्ग समझते हें अथवा ऐसा ही प्रचार 
करते हैं, वे नितान्त बहिर्मुख और नामापराधी हैं। वैष्णबजन इस 
अपराधका यत्नपूर्वक वर्जन करेंगे। 

कुछ लोग हरिनामाश्रय करके ऐसा समझते हैं कि हमने अब 
समस्त प्रकारके पापाँसे मुक्त होनेके लिए एक सस्ती औषधि प्राप्त 
कर ली है। इस विशवासके साथ वे ठगी, राहजनी, डकैती, चोरी 
या बदमाशी आदि पाप कमाँको करके फिर हरिनाम कर लेंगे, 
जिससे उनके सारे पाप कट जायेंगे। ऐसा समझनेवाले व्यक्ति 
नामापराधी हैं। जो लोग नामाश्रय करते हैं, वे एक बार चिद्रसका 
आस्वादनकर फिर कभी भी जड़ीय असत्‌ वस्तुओंमें आसक्त नहीं 
होते। 

कुछ लोगोंका विचार ऐसा होता है कि यज्ञ आदि कर्म, दानादि 
धर्म तथा तीर्थ यात्राकी चेष्टाएँ-ये सब जिस प्रकार शुभकर हैं, 
नाम भी वैसी ही कोई वस्तु है। ऐसे व्यक्ति नामापराधी हैं। नाम 
सदा चिद्रसस्वरूप हैं। अन्यान्य समस्त सत्कर्म ही जड़मय हैं। अतएव 
वे नामके विजातीय हैं। जो लोग इन क्रियाओं या सत्‌ कर्मोको 
नामके समान समझते हैं, वे वास्तवमें नामरसका आस्वादन नहीं 
कर सकते हैं। जिस प्रकार हीरे और काँचमें भेद है, ठीक उसी 
प्रकार हरिनाम और दूसरे-टूसरे शुभ कमोॉमें वस्तुगत भेद है। 

अश्रद्धालु व्यक्तियोंको हरिनामका उपदेश या मन्त्र देनेवाले व्यक्ति 
नामापराधी हैं। जिस प्रकार शूकरको मुक्ताफल देनेसे कुछ लाभ 
नहीं होता, उलटे मुक्ताफलका ही अपमान या अवज्ञा करना हो 
जाता है, उसी प्रकार जिन लोगोंमें हरिनामके प्रति उपयुक्त श्रद्धाका 
अभाव है, उन्हें नामोपदेश करना नितान्त अन्याय है। ऐसे लोगोंको 
हरिनामके प्रति किस प्रकारसे श्रद्धा हो, इसके लिए प्रयत्न करना 
उचित है। श्रद्धा होनेके बाद नामोपदेश करना उचित है। जो लोग 
अपनेको गुरु अभिमानकर अपात्रको भी हरिनामका उपदेश करते 
हैं, चे नामापराधके कारण अधःपतित हो जाते हैं। 

हरिनामका माहात्म्य श्रबण करके भी जो नामके प्रति ऐकान्तिक 
श्रद्धा न करके अन्यान्य साधनोंका-कर्म, ज्ञान या योगका आश्रय 
त्याग नहीं करते, वे भी नामापराधी हैं। 

इस प्रकार नामापराध वर्जन नहीं करनेसे हरिनाम उदित नहीं 
होते। कलियुग-पावनावतारी श्रीश्रीचैतन्य महाप्रभुने संसारी जीवोंके 
नाना प्रकारके दुःखोंको देखकर दयार्द्रचित्तसे ऐसा उपदेश दिया है- 


तृणादपि सुनीचेन तरोरपि सहिष्णुना। 
अमानिना मानदेन क्नरिर्तनीयः सदा हरिः॥ 


अपनेको तृणसे भी तुच्छ मानकर, वृक्षसे भी अधिक सहिष्णु 
होकर स्वयं अभिमानशून्य और दूसरोंको मान देनेवाला बनकर जीव 
हरिनाम-सङ्कीर्तनमें अधिकार प्राप्त करता है। व्यबहार शुद्धिके साथ 
हरिनाम ग्रहण करनेकी व्यबस्था ही इस वाणीका मुख्य तात्पर्य है। 
जो अपनेको सबसे अधिक दीन-हीन समझते हैं, वे कभी भी साधुकी 
निन्दा, शिव आदि देवताओंकी भेदबुद्धि द्वारा अवज्ञा, गुरुकी अवज्ञा 
एवं सत्‌-शास्त्रोंकी निन्दा नहीं कर सकते तथा हरिनामके माहात्म्यके 
प्रति उनके हृदयमें कभी सन्देह उत्पन्न नहीं हो सकता। वे 
शुष्कज्ञानजात तर्क द्वारा हरि' शब्दमें निर्गुण-ब्रह्मबादकी कल्पना 
नहीं करते, नामके बलपर पाप-कर्म नहीं करते, दूसरे सत्कमाके 
साथ हरिनामको समान नहीं मानते, अश्रद्धालु व्यक्तियोंको हरिनाम 
नहीं देते तथा नामके प्रति तनिक भी अविश्वास नहीं रखते। वे 
स्वभावतः दस प्रकारके नामापराधोंसे दूर रहनेकी चेष्टा करते हैं। 
किसीके उपहास करनेपर अथवा अहित करनेपर भी वे उसका 
उपकार ही करते हैं। वे जगतका समस्त कार्य करनेपर भी स्वयं 
अपनेमें भोक्ता या कर्ताका अभिमान नहीं रखते। वे अपनेको 
जगतका दास मानकर जगत्‌की सेवामें ही लगे रहते हैं। 

ऐसे अधिकारी व्यक्तिके मुखसे जब हरिनाम उच्चरित होता है, 
तब अन्तःस्थित चित्‌-जगत्से बिजलीकी भाँति चित्‌-ज्योति व्याप्त 
होकर जगत्के जीवोंके मायाविकाररूप अन्धकारको दूर कर देती 

है। अतएव, महात्माओ! अपराधरहित होकर निरन्तर हरिनामका 
कीर्तन कीजिये। हरिनामके बिना जीवोंके लिए और कोई भी दूसरा 
सहारा नहीं है। इस दुस्तर भवसमुद्रमें डूबते हुए व्यक्तिको ज्ञान 
या कर्म आदिका सहारा लेना केवल तृणका सहारा लेकर 
महासागरको पार करनेकी इच्छाकी भाँति सर्वथा निरर्थक है। अतः 
हरिनामरूप महापोत (बड़े जहाज) का अवलम्बन करके इस दुस्तर 
भवसमुद्रको पार कीजिये। 

